ЧОРАК АСР «ТИЛСИЗ ЁВ»ГА ҚАРШИ\n...Июль ойининг 19-санаси. 4-ҳарбийлаштирилган ёнғин хавфсизлиги қисми навбатчиси Миробод туманида жойлашган савдо дўконида ёнғин бўлаётгани ҳақида хабар топганида соат тонгги бешларга яқинлашиб қолганди. Ёнғин ўчирувчилар кўз очиб юмгунча жанговар шай бўлиб, машиналар томон югуришди. Бундай пайтда ҳар бир сония қадрли, ҳисобли...\nБўлинма воқеа жойига етиб борганида савдо дўкони ёнғин исканжасида қолган, тирқишлардан бурқсиб тутун чиқиб турарди. Ён-атрофда саросима ичида ҳар ёққа жонсарак боқаётган беш-олти нафар киши ёнғин ўчирувчиларни кўриб, бироз таскин топгандек бўлди. Бўлинма командири, сафдор Умарқул Рустамов улардан вазиятни билишга киришди. Ким эканлиги, ичкарида одам бор-йўқлиги билан қизиқди.\n– Ичкарида тўрт ё беш киши бўлиши керак. Илтимос, тезроқ ёрдам беринглар. Бўлмаса... – ваҳима билан гапираётган бу йигит шу дўконда сотувчи бўлиб ишлар экан. Сафдор ундан бинодаги хоналар жойлашуви, жабрланувчилар қаерда эканлигини сўраб олди.\nШундан кейин бўлинма командири ҳамкасбларига оловни ўчириш бўйича тегишли топшириқ бериб, ўзи газниқобларни кийганча, икки нафар шериги билан ичкарига йўналди. Ҳаммаёқ тутун билан қопланган, савдо залида эса олов тобора авж олиб борарди. Залдан ўтишгач, иккита эшикка дуч келишди. Биринчиси очиқ, олдида салқин ичимликлар тўла яшиклар уюлиб ётган иккинчи эшик эса ёпиқ эди. Шу пайт ўша томондан ёрдам сўраб бақирганларнинг овози эшитила бошлади. Афтидан саросимада ташқарига қочаётганлар яшикларни туртиб юборган, натижада эшик очилмай қолган кўринади. Сафдор Умарқул Рустамов буни тезда англаб, шошилинч чора кўра бошлади. Ёнғин ўчирувчилар яшикларни бошқа ёққа олиб, эшикни очишганда бирин-кетин беш киши: бир йигит ва тўрт нафар қиз чиқиб келди. Тутун таъсиридан йўталиб, ваҳимага тушиб қолганлар хавфсиз жойга олиб чиқилиб, уларга биринчи ёрдам кўрсатилди.\nТинимсиз миннатдорлик билдираётганларнинг аҳволи яхшилигини билгач, бўлинма командири У. Рустамов касбдошлари ёнига қайтди. 10 дақиқага бормай «тилсиз ёв» бартараф қилинди. Кейин маълум бўлишича, ёнғин қисқа туташув натижасида келиб чиққан экан.\n– Бу каби ёнғинлар, улардан жабрланганларни олиб чиққан вазиятлар жуда кўп бўлган, – дейди сафдор Умарқул Рустамов камтарлик билан. – Лекин мен улардан раҳмат эшитиш, миннатдор бўлиши учун бу ишни қилмайман. Ўт ўчирувчилик, одамларга зарар етказаётган оловни даф қилиш – менинг касбим. Шу орқали бино ва иншоотларни «тилсиз ёв»дан асраб қолсак, кўмакка муҳтож кишига ёрдам берсак, шунинг ўзи катта бахт. Одамларга нафим тегаётганидан фахрланаман.\nАслида бир соҳада, яна битта жойда кўп йил хизмат қилиш, касбидан ҳурмат-эътиборга эришиш осон иш эмас. Бундай дейишимизнинг боиси бор, албатта. Мақоламиз қаҳрамони салкам чорак асрдан буён «тилсиз ёв» билан курашиб келади. Биргина 2017 ва жорий йилнинг ўтган даврида у 91 та турли даражадаги ёнғинларни бартараф қилишда, инсонларни қутқаришда иштирок этгани қаҳрамонимизнинг қанчалик ўз касбининг етук мутахассиси, тажрибали ва жасур ходим эканлигидан далолат беради.\nСоҳага кириб келиши ҳам ўз-ўзидан бўлмаган. Ўшанда мактабнинг 7 ёки 8-синфларида ўқирди. Кутилмаганда қўшни уйлардан бирида ёнғин келиб чиқди. Қўшнининг уйи ёнаётганини кўрган киши борки, жим қараб туролмайди. Фалокат одамларни жипслаштириб, уни ўчириш учун ҳар ким қўлидан келганига ҳаракат қилади. Бу ерда ҳам ёнғинни кўрган қишлоқ аҳли оловни ўчиришга киришди. Лекин у ўчиш ўрнига тобора авж олиб борарди. Шу пайт узоқдан сиренанинг овози эшитилди. Одамлар умид билан ўша томонга қарашди. Бу унчалик узоқ бўлмаган туман марказидан «учиб келаётган» ёнғин ўчириш машинаси эди. У зумда етиб келиб, оловни даф қилишга киришди. Ўз ишининг устаси бўлган йигитлар қишлоқ аҳли ўчиролмаган оловни 5–10 дақиқада бартараф этишга муваффақ бўлишди.\nЎшанда ёнғин ўчирувчиларнинг чаққон хатти-ҳаракати, олов билан қўрқмай олишиши Умарқул хотирасида ўчмас из қолдирганди. Катта бўлсам у мен ҳам ўт ўчирувчи бўламан, дея кўнглига тукканди. Вақт ўтиб унинг болаликдаги орзуси ижобат бўлди. Бугун у ўз касбининг моҳир устаси, 20 дан ортиқ шогирдлар устози.\n– Сафдор Умарқул Рустамов меҳнатсевар, ташаббускор ва талабчанлиги билан алоҳида ажралиб туради, – дейди Миробод тумани ЁХБ бошлиғи, подполковник Камол Муратов. – Унинг биз қадрлайдиган фазилати ёнғиндан қўрқмаслиги, довюраклигидир. Ёнғин ўчирувчида бу фазилат жуда ҳам зарур.\nКўп йиллик ҳалол меҳнат, фидойилик кун келиб ўз мевасини бериши, эътироф этилиши тайин. Бунга жорий йилда – Ички ишлар идоралари ходимлари куни муносабати билан Ўзбекистон Республикаси Президентининг фармонига кўра, давлатимизнинг юксак мукофотларига сазовор бўлганлар қаторида сафдор Умарқул Рустамовнинг борлиги ёрқин мисолдир. Касбини ардоқлаб, кўплаб одамларни олов чангалидан олиб чиққан сафдор «Жасорат» медали билан тақдирланди.\nБугун касбидан эътибор топган, жамоадошлари ҳурматга сазовор бўлган Умарқул Рустамов ўз ёшлигини ўғлида кўргандек бўлади. Миробод туманидаги енгил саноат касб-ҳунар коллежини тамомлаётган ўғли Сарвар ҳам келажакда ўт ўчирувчи бўлишни, ота-касбини давом эттиришни ният қилган. Шу мақсадда отасидан йўл-йўриқ, маслаҳатлар олади, бирон нарсани баҳона қилиб коллежнинг ёнгинасидаги ҳарбийлаштирилган ёнғин хавфсизлиги қисмига кунора келиб туради. Мақсади сари одимлайди. От изини той босади дегани шу бўлса керак-да...\nШАРАФЛИ ХИЗМАТНИНГ МУНОСИБ ЭЪТИРОФИ\nЁШЛАР САДОҚАТНИ СИЗДАН ЎРГАНАР\nМамлакатимизда жамоат хавфсизлигини таъминлаш тизимини такомиллаштиришда нафақат мутасадди ташкилотлар, балки кенг жамоатчиликнинг фаол иштирокини таъминлаш масаласига энг устувор вазифа сифатида эътибор қаратилмоқда.\n✔ 15  11:02, 18.02.2019\nҚашқадарё вилоятининг Деҳқонобод туманидаги 70-сонли ўрта мактабни воҳаликлар яхши билишади. Бу таълим даргоҳидан учирма бўлганларнинг аксарияти бугун юртимиздаги турли соҳаларда меҳнат қилиб, таълим берган устозлари ва халқимиз ишончини оқлашмоқда.\n✔ 46  10:26, 04.02.2019\nХатирчи тумани марказидан анча олисда жойлашган Лангар маҳалласи тоғли ҳудуд ҳисобланади. Профилактика инспектори, майор Абдисодиқ Усмонов кўп йиллардан буён шу ерда хизмат қилади.\n✔ 40  11:49, 28.01.2019\nФИДОЙИ ХИЗМАТ ЭЪТИРОФИ\nЎзбекистон Республикаси Президентининг 2019 йил 11 январдаги «Ватан ҳимоячилари куни ва Ўзбекистон Республикаси Қуролли Кучларининг 27 йиллиги муносабати билан ҳуқуқни муҳофаза қилиш органлари ходимлари ва ҳарбий хизматчилардан бир гуруҳини мукофотлаш тўғрисида»ги Фармонига мувофиқ ички ишлар органларининг қуйидаги ходимлари ҳам давлатимизнинг орден ва медаллари билан тақдирланди.\n✔ 76  12:34, 21.01.2019\nЎзбекистон Республикаси Президентининг фармонларига мувофиқ, Ватан ҳимоячилари куни ва Ўзбекистон Республикаси Қуролли Кучларининг 27 йиллиги муносабати билан бир гуруҳ ҳарбий хизматчилар, ҳуқуқни муҳофаза қилиш органлари ходимлари ҳарбий унвонлар, орден ва медаллар билан тақдирланди.\n✔ 75  12:33, 21.01.2019\nУНВОН МУБОРАК, АЗИЗ ҲАМКАСБЛАР!\nЮртимиз тинчлик-осойишталигини сақлаш, жамоат тартиби ҳамда хавфсизлигини таъминлашга қўшган муносиб ҳиссаси ҳамда Ўзбекистон Республикаси Қуролли Кучлари ташкил этилганининг 27 йиллиги ва Ватан ҳимоячилари куни муносабати билан қуйидаги ходимларга навбатдаги «полковник» махсус ва ҳарбий унвони берилди.\n✔ 86  12:32, 21.01.2019


Қайнона ва келин зиддияти сабаб тўрт қизли оила уйсиз қолди (тўплам)\n- Суд Навальнийни 3,5 йил қамоқ жазосига ҳукм қилди. Москванинг Симонов туман суди мухолифат етакчиси Алексей Навальнийни 3,5 йиллик қамоқ жазосига маҳкум қилди. У жазони умумий тартибдаги колонияда ўтайди. (видео)\n- Тожикистонда барча масжидлар очилди. Тўққиз ойдан сўнг Тожикистонда масжидлар яна иш бошлади. Соғлиқни сақлаш вазирлиги мусулмонларни гигиена қоидаларига риоя қилиш ва ижтимоий масофани сақлашга чақирмоқда. (видео Директ)\n- “Янги Ўзбекистон”нинг совет давридан қолган мактаби. Қамаши ХТБга қарашли 27-мактабда атрофдаги бир неча қишлоқ болалари ўқийди. Мактаб биноси аҳоли томонидан 1980-йилларда ҳашар йўли билан қурилган. Ўқувчилар мактабда спорт билан шуғулланиш учун шароит йўқлигидан арз қилмоқда. (видео)


Шамсиева Махбуба Бадриевнанинг фалсафа доктори (PhD) диссертацияси ҳимояси ҳақида эълон » OAK\nOAK sayti » Himoya haqida e'lonlar » Шамсиева Махбуба Бадриевнанинг фалсафа доктори (PhD) диссертацияси ҳимояси ҳақида эълон\nШамсиева Махбуба Бадриевнанинг\nII. Тадқиқотнинг мақсади: қўшимча ва иккиламчи маҳсулотлардан эфир мойи олиш, олинган эфир мойи хоссаларини аниқлаш ва чармни ёғлантириш технологиясини яратишдан иборат.\nчармни ёғлантириш самарасини оширувчи, моғорлашга қарши ингибирлаш натижасида чармни инновацион ёғлантириш усули яратилган;\nмодел намуна сифатида изоамил спирти ва олеин кислотаси ҳамда катализатор иштирокида сульфат кислотасидан фойдаланилган ҳолда, этерификация реакциялари орқали янги эфир мойи олинган ва унинг асосий хоссалари аниқланган;\nсаноат иккиламчи ва қўшимча маҳсулотлари ҳисобланган дистилланган ёғ кислоталари ва сивуш мойи асосида чармни ёғлантириш учун янги ёғловчи модда-эфир мойи синтез қилиниб, эфир мойи олиш технологиясининг асосий параметрлари ишлаб чиқилган;\nсаноат иккиламчи ва қўшимча маҳсулотлари ҳисобланган дистилланган ёғ кислоталари ва сивуш мойидан синтез қилинган эфир мойи асосида чармни ёғлантириш учун ёғловчи таркиб олинган;\nэфир мойи асосидаги маҳаллий ёғловчи таркибни чармни ёғлантириш жараёнида қўллаш орқали эксплуатацион хоссалари яхшиланган чарм ишлаб чиқилган.\nМаҳаллий ёғловчи моддалар иштирокида чармни такомиллаштирилган ёғлантириш технологияси бўйича олинган илмий натижалар асосида:\nчармни ёғлантириш усули учун Россия Федерацияси Интеллектуал мулк агентлигининг ихтирога патенти олинган («Способ жирования кожи», №RU 2601292-2016 й.). Натижада чармни ёғ-мой саноати иккиламчи маҳсулотлари билан ёғлантириш жараёнини такомиллаштириш мақсадида моғорлашга қарши ингибирлаш асосида чармни ёғлантиришнинг ишлаб чиқилган янги усули орқали моғор замбуруғлари билан чарм намуналарининг зарарланиши 0,2%гача камайиши ҳисобидан тайёр чарм сифатини яхшилаш имконини берган;\nбулғори чарм ишлаб чиқаришнинг ёғлантириш жараёнида соапсток асосидаги ёғловчи таркибни қўллаш технологияси Тошкент шаҳрининг «Шохайдаров Х.Ш.» ХКда жорий қилинган («Ўзбекчармпойабзали» уюшмасининг 2017 йил 27 сентябрдаги ШШ-9/1183-сон маълумотномаси). Натижада чармни ёғлантириш жараёнида импорт маҳсулотлари ўрнига маҳаллий ёғловчи моддаларни қўллаш асосида самарадор ҳамда юқори физик-кимёвий хоссаларга эга бўлган чарм олиш имкони яратилган;\nпойабзал устки қисми учун чарм ишлаб чиқаришнинг ёғлантириш жараёнида маҳаллий иккиламчи маҳсулотлардан ҳамда янги эфир мойини қўллаш технологияси «Осиё-Чарм-Файз» ОАЖда жорий этилган («Ўзбекчармпойабзал» уюшмасининг 2017 йил 27 сентябрдаги ШШ-9/1183-сон маълумотномаси). Натижада тайёр чармнинг мустаҳкамлик хоссаларидан келиб чиқиб, ёғловчи композиция таркибида эфир мойи миқдорини 75%дан оширмаслик тавсия этилган;\nчармни ёғлантириш жараёнида маҳаллий ёғловчи моддалар ҳамда эфир мойи асосидаги ёғлантирувчи таркиблар “Ўзбекчармпойабзали” уюшмаси тасарруфидаги корхоналар, жумладан “Осиё-Чарм-Файз” ОАЖ ва “Шохайдаров Х.Ш.” корхоналарида жорий этилган («Ўзбекчармпойабзал» уюшмасининг 2017 йил 27 сентябрдаги ШШ-9/1183-сон маълумотномаси). Натижада тайёр чарм таркибидаги боғланган ёғловчи моддаларни 0,6%га ошириш ҳисобидан физик-механик хоссаларини яхшилаш имкони яратилган.


ОАВ: Жоржияда Трамп қарши тергов бошлади\nАҚШнинг Жоржия штати прокуратураси АҚШнинг собиқ президентига қарши тергов бошлади. Прокуратура Доналд Тампанинг давлат котибига қилган чақириғини ва собиқ давлат раҳбарининг демократ Жо Байден ғолиб чиққан сайловни қайтаришга уринишларини текширмоқда.\nБу ҳақда ОАВ The New York Times манбаларига асосланиб ёзади. Газетанинг ёзишича, Фултон округининг адвокати штат раҳбариятидан Трампнинг чақириғи билан боғлиқ бўлиши мумкин бўлган ҳужжатларни сақлашни сўраган. The New York Times газетасининг суҳбатдоши ушбу сўров жиноий тергов билан боғлиқлигини айтди.\nЖоржия давлат котиби девони ҳам экс-президентни тергов қилмоқда. Уларнинг таъкидлашича, Трамп телефон орқали суҳбатда давлат котибига босим ўтказган ва унинг фойдасига етарли миқдордаги овоз топишни талаб қилган.\nАҚШ Сенатида экс-президентга нисбатан импичмент бўйича суд жараёни бўлиб ўтмоқда. Трамп 6 октябрдаги митингда тарафдорларини исёнга ундаганликда айбланмоқда. Тадбирдан кейин оломон Капитолийга бостириб кириб, бир неча киши ҳалок бўлди.\nТрампнинг адвокатлари Сенатда собиқ президентга нисбатан импичмент бўйича суд ишларини олиб бориш учун қонуний ваколат йўқ деб таъкидлайдилар. Бундан ташқари, уларнинг сўзларига кўра, Трампнинг митингдаги нутқи конституцияга киритилган биринчи тузатиш билан ҳимояланган, бу америкаликларга сўз эркинлигини кафолатлайди.\nИмпичментни қўллаб-қувватлаш учун камида 50 демократ ва мустақил қонунчилар, шунингдек Сенатнинг 100 аъзосидан 17 республикачи овоз бериши керак. Мутахассисларнинг фикрига кўра, бундай миқдордаги овозларни қўлга киритиш қийин бўлади.


"Оскар" мукофоти: 2017 йилги маросим ҳақида баъзи маълумотлар\n18:14 / 25.02.2017\nКино оламидаги энг нуфузли мукофот ҳисобланувчи "Оскар"нинг бош соврини – "Оскар" ҳайкалчасининг таннархи йил сайин ошмоқда: бу йили ҳар бир ҳайкалча маросим ташкилотчиларига 696 доллардан тушади. Бу ҳақда Forbes журнали хабар бермоқда.\nШу тариқа ўтган олти йил ичида ҳайкалча нархи деярли икки мартага қимматлашган, ваҳоланки 2011 йилда бир "Оскар"ни тайёрлаш нархи 400 доллар бўлган.\nШу билан бирга тилла сув югуртирилган ҳайкалчанинг таннархи унинг бозор қиймати билан ҳеч қандай алоқага эга эмас. Мукофот эгасига шартнома бўйича ҳайкалчани фақатгина бир долларга кино санъати Академиясига сотишга рухсат борлигига қарамасдан, бозорда анчагина ҳайкалчалар билан савдо қилинади. Улардан бирига энг катта нарх уларни тўплаш билан шуғулланган машҳур қўшиқчи Майкл Жексон томонидан таклиф қилинган. 1999 йилда у битта ҳайкалчага 1,5 млн доллар тўлаган (ҳозирги курсда 2,2 млн доллар).\nАҚШ кино санъати Академияси ўзининг фаолияти давомида 3 мингдан кўпроқ "Оскар"ни ўз эгаларига топширган.\n"Оскар" ҳайкалчаси 24 каратли олтин билан қопланган ҳамда оғирлиги 3,85 кг ни ташкил қилади. 34 см баландликка эга ҳайкалча британий қотишмасидан қуйилган, унинг таги эса қора мармардан тайёрланади. Бироқ айнан унинг олтин қопламаси унинг нархининг йилдан-йилга ошишига сабаб бўлади.\nЖорий маросимни ABC телеканали эфирида биринчи марта комик Жимми Киммел олиб боради ва у бу анчагина машаққатли ишига 15 минг доллар ҳақ олади.\n"Оскар"нинг 1953 йилдаги илк бошловчиси актёр Боб Хоуп бўлган. У мукофот бошловчиси сифатида рекорд ўрнатган: у ушбу нуфузли мукофотнинг тақдирлаш маросимини 18 маротаба олиб борган.\nЛос-Анжелесдаги Dolby театри олдига юлдузлар юриши учун тўшаладиган қизил гиламча эса алоҳида харажатлар моддасини ташкил қилади. Унинг майдони 1,5 минг квадрат метрдан кўпроқни, нархи эса 30 минг долларни ташкил қилади.\nБироқ маросимга кетадиган барча харажатлар рекламадан олинадиган даромадлар билан бир неча баробар қопланиб кетади. Маросим трансляцияси вақтида кўрсатиладиган 30 сониялик реклама ролигининг нархи 1,8-2,1 млн долларни ташкил қилади. Ваҳоланки, рекламадан олинадиган даромад йилдан йилга ортиб бормоқда.\nБу йили ҳам рекламадан олинадиган даромад ўтган йилги 115 млн долларлик даромаддан кам бўлмаслиги прогноз қилинмоқда.\nМаросим вақтида бу йилги совриндорларни эълон қилиш учун кўплаб "Оскар" эгалари саҳнага чиқадилар. Улар орасида ўтган йил кўп йиллик кутишлардан кейин ахийри ўз "Оскар"ига эга бўлган Леонардо Ди Каприо, Бри Ларсон, британиялик Марк Райлэнс ва швециялик актриса Алисия Викандер бор. Бундан ташқари, саҳнага Эмма Стоун, Шарлиз Терон, Хэлли Берри, Скарлетт Йоханссон, Ширли Маклейн каби бошқа юлдузлар ҳам кўтарилишади.\n"Оскар"нинг 89-маросими 26 февраль, якшанба куни АҚШнинг шарқий соҳили вақти бўйича соат 20:30да (Тошкент вақти билан 27 февраль тонгги соат 06:30) бошланади. Маросим дунёнинг 225 дан кўпроқ давлатига намойиш қилинади.


18 апрел 2021, Тошкент вақти: 01:36\nЎзбекистонда маҳалла оқсоқоллари, посбонлари ва фаоллари узоқ муддатга чет элга кетаётган фуқароларни ёт оқимлар, хусусан, "Исломий давлат" таъсиридан сақлаш учун тренингдан ўтказилмоқда. Жумладан, ўтган ҳафта "Ғоямиз-ҳимоямиз!" номи остида тренингдан ўтказилган тошкентлик оқсоқолларга сертификат тақдим қилинди. Сертификати бор фаоллар тарғибот учун маҳаллаларга йўлланмоқда.\n"Маҳалла" хайрия жамоат фонди ва шаҳар, вилоят, туман ҳокимликлари томонидан уюштирилаётган тренинглар ҳозирча алоҳида ҳудудларда ўтказилмоқда.\nЖумладан, 29 июндан 4 июлгача Тошкент шаҳридаги маҳалла фаолларига "Ғоямиз — ҳимоямиз!" номи остида тренинг ўтказилди ва унда фаоллар исломий экстремизмга қарши курашиш бўйича дарс олдилар.\n"ИШИД га қарши курашиш тўғрисида тренингдан ўтдик. Шу вақтгача ўқиганларимизнинг чаласи қолган экан, билмай юрган эканмиз", деди ҳазиломуз оҳангда тренингда иштирок этган тошкентлик маҳалла оқсоқоли мухбир билан микрофонсиз суҳбатда.\nБир ҳафталик машғулотлар давомида оқсоқолларга, асосан, чет элга қисқа ва узоқ муддатларга бориб келаётган аҳоли билан ишлаш бўйича кўрсатмалар берилди.\n"Маҳалла" жамғармаси Тошкент вилояти бўлимларидан бирининг исмини ошкор қилмаётганимиз мулозимига кўра, тренингга аҳоли билан бевосита ишлаётган оқсоқоллар, маҳалла посбонлари ва фаоллари жалб қилинмоқда:\n"Улар ҳар бир маҳаллада ким четга чиқади, ким келади, ким қандай ўзгаришлар билан келади - ҳаммасини билади. Ҳозир ҳукуматимиз шу маҳалла фаолларига исломий экстремизмга қарши кураш бўйича қўлланмалар ўқитяпти. Кейин улар жойларда аҳоли билан ишлашда бу қўлланмаларни амалиётга жорий қиляпти. Ҳозир бундай тарғибот ишлари кучайтирилган", деди жамғарма ходими микрофонсиз суҳбатда.\nЖумладан, ўтган ҳафтадаги тренингда қатнашган тошкентлик фаолларга пойтахтдаги "Чинобод" санаторийсида сертификатлар топширилди. Сертификати бор фаоллар эса ўз маҳалласида ёки қўшни маҳаллаларда учрашувлар ўтказиб, ўрганганларини ҳамкасбларига ўргатиши кўзда тутилган.\nМаҳалла оқсоқолларига берилаётган қўлланма ва тавсиялар матни ҳозирча Озодликда йўқ.\nАммо, Самарқанд вилоятида май ойида ўтказилган ана шундай машғулотларни уюштиришда иштирок этган мулозимлардан бири бу қўлланмалар мазмуни билан қисқача таништирди:\n"Ҳозирги экстремистик гуруҳлар қандай, масалан ИШИД ҳақида маълумотлар бор. Кейин унга аҳолимиз қандай қўшилиб қолиши мумкин, уларни (қўшилганларни - таҳр.) қандай аниқлаш мумкин ёки қандай қайтариш мумкин, аёллар билан ишлаш, эркаклар билан ишлаш, яъни уларга шу масалаларни тушунтириш - шунақа нарсалар-да энди. Тошкентдан бир-иккита одам келиб, ўқитиб кетди", деди исмини ошкор қилмаётганимиз самарқандлик мулозим.\nФарғона шаҳридаги маҳалла фуқаролар йиғинларидан бирининг фаоли эса вилоятлардаги оқсоқоллар ҳам Тошкентга бир ҳафталик ўқишга чақирилаётганини айтди.\n- Мен шахсан борганим йўқ. Лекин, шаҳардаги бир-иккита маҳаллалардан оқсоқоллар чақирилган, деб йиғилишда айтишганда эшитдим. Энди, асосан, узоқ муддатга чет элга кетаётган фуқаролар билан ишлаш бўйича ўқитишар экан. Ўтган ойда ҳам мажлислар бўлиб ўтиб кетди. "Ижтимоий-маънавий муҳитни соғломлаштириш" деган мавзуда бўлди, ИШИД ҳақида гаплар бўлди. Яъни, ИШИДга кириб қолмаслик, рўйхатда турганлар билан ишлаш мавзуида кўрсатмалар берилди, - дейди исмини ошкор қилмаётганимиз маҳалла фаоли.\nЎзбекистонда фуқароларнинг ўз-ўзини бошқариш органлари сифатида ташкил қилинган жами 9 минг 804 та йиғин бор. Булардан 8 минг 163 таси маҳалла фуқаролар йиғинидир.\nРасмий маълумотларга кўра, кейинги йилларда аҳолини исломий экстремизм, миссионерлик каби ғоялардан ҳимоялаш ва айни пайтда, аҳоли орасида шундай қарашга эга, деб кўрилган қатламларни тугатишга қаратилган тадбирлар мунтазам равишда ўтказилмоқда.\nЖумладан, Ўзбекистон “Маҳалла” хайрия жамоат фонди республика бошқаруви раиси Анвар Аҳмедовнинг 2015 йил I-чорак якуни тўғрисидаги маърузасида бу борада шундай маълумот берилган:\n"... Дин ишлари бўйича қўмита, Республика Маънавият тарғибот маркази, Хотин-қизлар қўмитаси, “Камолот” ЁИҲ билан ҳамкорликда маҳаллаларда барқарор диний ва маънавий-ахлоқий муҳитни таъминлаш мақсадида аҳоли ўртасида диний экстремизм, миссионерлик ҳамда ақидапарастликнинг турли кўринишларига барҳам беришга қаратилган 3 мингдан ортиқ давра суҳбатлари ва маърифий тадбирлар ташкил этилди. Мазкур тадбирларга 210 мингга яқин аҳоли, шундан 126 мингдан ортиқ ёшлар жалб этилди".\nСўнгги йилларда Ўзбекистонда маҳалла фуқаролар йиғинларининг оқсоқоллари ва посбонлари турли йўналишлардаги тарғибот-ташвиқот кампаниялари, коммунал тўловларни йиғиш, оммавий ҳашар ёки тадбирларга аҳолини жалб қилиш, таълим муассасаларидаги болалар, ўсмирлар ва талабаларни назорат қилиш, айниқса, кейинги 2 йил ичида хорижга чиқаётган фуқароларни рўйхатга олиш, кузатиш, назорат қилиш ва бундай маълумотларни ИИВ, МХХ бўлимларига тақдим қилишда ҳокимият органларининг ўнг қўлига айлангани кузатилди.


Буюк Горькийни кўриш ва сўзларини эшитиш шарафига эришганларданман. 1935 йилнинг март ойида эди шекилли (агар янглишмасам), СССР совет Ёзузчилари союзининг пленумида Горькийнинг сўнгги сўзи бўлди. Ўзи қариған сари руҳи ва инқилобий ғайрати орта борган бу улуғ чол, кучли олқишлар остида минбарга чиқди. Олқишлар ниҳоят тўхтади-да, секин ва паст овоз ҳамда Нижгород лаҳжасининг баъзи бир таъсирлари билан, сўзға бошлади. Овозида қарилиқ таъсирлари ўзини кўрсатарди, яъни орқа қаторлардан товушини эшитиш қийинроқ эди. Бу кекса овоз билан айтилган сўзларда ажойиб бир ёш жонлилик бор эди. Бу жонлилик ҳатто жуда кичкина, оддий кўзга майда каби кўринатурғон нарсаларда ҳам кўринарди. Чунончи, у инқилоб душманларининг қишлоқлардағи бир иғвосидан гапирди. Улар тракторга қарши ташвиқот қиларкан, трактор овозидан қўрқиб баъзи бир қушларнинг қочиб кетганларини, ҳолбуки, уларнинг қишлоқ хўжалигида зарарли ҳашорот билан курашувчи фойдали қушлар бўлганини айтар эканлар. Улуғ устоз, совет ёзувчиларини душманнинг кураш тактикасидаги шундай кичкина жиҳатларига ҳам кўз юммасликка чақирди. Бу, нотиқнинг турмушни қандай яхши билганини кўрсатиб турар ва бизларни ҳам шунга ўргатиб турарди.\nМен Горькийнинг энг зўр ва тўнғич асарларидан «Она»ни таржима қилиш шарафига ҳам эришганларданман. Таржиманинг сифати тўғрисида бошқалар гапирар. Мен ўзим фақат шуни айтаман: наср тилини тарашлашни мен бошлаб Горькийдан ўргандим. У, менимча ўзи ишлатадиган тилни жуда яхши кўради, уни ҳар қандай камчиликдан озода ҳолда кўрмак истайди. «Она»нинг тили мана шундай бир тил. «Она» мен учун катта бир мактаб бўлди. Ўзимнинг «Кеча ва кундуз» номли романимда мен ҳам бу буюк услубчининг унумли таъсирини доим сезиб турдим.\nСовет ёзувчилари унинг инқилобий руҳини, пролетарча мардлигини, жаҳоншумул гражданлигини, сўнгра классик тили ва услубини, ҳатто таржима орқали бўлса ҳам доим ўзларида сезажаклар.\nКатта мактаб эгаси. — Мақола «Қизил Ўзбекистон» газетасининг М. Горький вафотига бағишланган 1936 йил 20 июнь сонида эълон қилинган.\nНижгород лаҳжаси — Горький туғилган Нижний Новгород ҳудудида яшовчиларга хос шева хусусиятлари, айниқса, «о» га урғу берилиши назарда тутилмоқда.\n«Она»ни таржима қилиш шарафига ҳам эришганларданман...» — Горькийнинг «Она» романи Чўлпон таржимасида 1936 йилда Ўзбекистон Давлат нашриёти томонидан нашр қилинган.


Ўзбекистонда экспорт ҳажмини 14 млрд долларга етказиш ҳисоб-китоб қилинди – Kommers.uz\nИқтисодиёт\t13:30 | 13.1.22\nЎзбекистонда экспорт ҳажмини 14 млрд долларга етказиш ҳисоб-китоб қилинди\nШавкат Мирзиёев Инвестициялар ва ташқи савдо вазирлиги ҳамда Стратегик ривожланиш агентлиги фаолияти муҳокамаси юзасидан йиғилиш ўтказди.\nЎзбекистонда экспорт ҳажмини 14 миллиард долларга етказиш ҳисоб-китоб қилинган. Бу ҳақда Шавкат Мирзиёев Инвестициялар ва ташқи савдо вазирлиги ҳамда Стратегик ривожланиш агентлиги фаолияти муҳокамаси юзасидан ўтказилган йиғилишда маълум қилди.\nҚайд этилишича, 2020 йилда мамлакатда экспорт миқдори 9 миллиард доллардан ошган бўлса, 2021 йилда 12 миллиард долларни ташкил этган. Эътиборлиси, бунда тайёр ва ярим тайёр маҳсулотлар улуши сезиларли кўпайган.


23:26 / 11.11.2018 47466\nКунлар совиб кетиши натижасида мавсумий касалликлар хавфи ошиб бормоқда. Кўпинча сочимизни яхши қуритмасдан кўчага, ишга ва ўқишга шошамиз. Бу эса юқори нафас йўлларини шамоллашига олиб келади. Гайморит ана шундай касаллик ҳисобланади.\n«KUN.UZ» «Соғлом ҳаёт» лойиҳаси орқали шифокор Дилбар Ҳамиджонова билан бу хасталик ҳақида тўлиқ маълумот бериб ўтади.\nГайморит — параназал (бурун ён, юқори жағ бўшлиғи) синус шиллиқ қаватининг жуда кенг тарқалган яллиғланиши ҳисобланади. Касаллик кечиш оғирлигига қараб, ўткир ёки сурункали бўлиши мумкин.\nГайморит касаллигининг асосий сабаби юқори нафас йўллари инфекцияси бўлади, шу сабабли куз-қиш мавсумида бу касаллик ривожланиши авж олади. Бундан ташқари, баъзи бир касалликларни даволамаслик гайморитни келтириб чиқариши мумкин, улар:\nРинит (бурун йўллари шиллиқ қавати шамоллаши) билан кечувчи аллергик реакциялар;\nБурун деворининг деформацияси (қийшайиши) ва натижада синусда ҳаво айланиши бузилиши;\nСурункали инфекциялар — фарингит (ҳалқум шамоллаши), тонзиллит ва ҳ.к.\nЎткир гайморит грипп белгилари фонида ривожланади. Аломатлари қуйидаги кўринишда бўлади:\nСурункали гайморит ва унинг белгилари:\nСурункасига кечаётган ринит (бурун йўллари шиллиқ қавати шамоллаши);\nКонъюктивит- кўз шамоллаши;\nАгар гайморитни даволашда кечикишлар бўлса, бу касаллик менингит ва энсефалит каби жиддий касалликларга олиб келиши мумкин. Кўпинча кўз ва қулоқ яллиғланиши касалликларини келтириб чиқаради ҳам. Ўткир синуситни рентгенография ёрдамида ташхис қилиш жуда осон. Сурункали шаклини аниқлашда шифокор малакаси, компьютер томографияси ёрдам беради. Аниқ ташхис қўйилса, бошқа касалликларни истисно қилиш имконияти туғилади.\nГайморит касаллигини даволаш\nАйни пайтда гайморитни даволашнинг кўп усуллари мавжуд, лекин қай даражада самарали эканлиги сўроқ остида.\nШиллиқ ажралишини секинлаштирувчилар;\nБурун бўшлиқларини ювиш;\nБурун бўшлиқларини тешиш;\nГайморотомия (бўшлиқларни тозалаш учун ўтказилади);\nГайморотомия — оғир ҳолларда гаймор бўшлиғини санация қилиш ва йирингли массадан, полиплардан, замбуруғ ва бошқа инфекциялардан тозалаш учун қўлланилади. Бу амалиёт ўта самарали, мураккаб эмас ва ортиқча асоратлар қолдирмайди.\nГайморитнинг олдини олиш\nҲар қандай касалликни даволагандан кўра, олдини олиш минг бор афзал. Касалликнинг олдини олиш учун ўз вақтида стоматолог кўригидан ўтиб туринг, совуқ ҳавода кўп юрманг, совуқда бош кийимсиз кўчага чиқманг, шамоллаш ва гриппни ўз вақтида даволанг. Спорт билан ҳеч бўлмаганда кунига 10-20 дақиқа шуғулланинг.


ЎзРда тақиқланган маълумотларни тарқатиш учун жавобгарлик кучайтирилади\n16 Fevral 17:19 / Published in Ўзбекистон янгиликлари\nТошкентда, Олий Мажлис Қонунчилик палатасининг ялпи мажлиси пайтида, мамлакатда тартибсизликларни чақириш, шунингдек қонун билан тақиқланган маълумотларни тарқатиш учун жавобгарликни кучайтириш билан боғлиқ масалалар муҳокама қилинди\nТадбир давомида Ўзбекистон ҳудудида тартибсизликларни чақириш учун жавобгарликни кучайтириш, шунингдек, қонун билан тақиқланган маълумотларни тарқатиш масалалари муҳокама қилинди.\nХусусан, қуйидагиларни қўзғатиш учун жавобгарликни ошириш режалаштирилган:\nҳақиқатга мос келмайдиган маълумотларни тарқатиш;\nоммавий зўравонликка чақиргани учун;\nтақиқланган маълумотларни тарқатиш (ўз жонига қасд қилиш, шафқатсизлик ва порнографияни тарғиб қилиш).\nМавжуд маълумотларга кўра, Жиноят ва Маъмурий жавобгарлик тўғрисидаги қонунларни, шунингдек «Ахборотлаштириш тўғрисида» ги қонунни тўлдириш орқали жавобгарликни кучайтиришни қонунийлаштириш режалаштирилган. Парламентнинг қуйи палатасида хабар қилинганидек, тузатишлар лойиҳасини тайёрлаш жараёнида АҚШ, Туркия, Россия қонунлари ва тажрибаси ҳамда Европа конвенцияси ўрганилди.\nОлий Мажлис Қонунчилик палатаси депутатлари юқорида айтиб ўтилган ўзгаришлар аҳоли манфаати учун хизмат қилишига ва жамоат тартиби ва хавфсизлик соҳасидаги фуқароларнинг ҳуқуқларини ҳимоя қилишни кучайтиришига ишонадилар.\nTagged under: ЖАВОБГАРЛИК, КУЧАЙТИРИШ, ТАҚИҚЛАНГАН МАЪЛУМОТЛАР


24.03.20 15:30\tmsk\nИстанбулдаги консуллик олдидаги ўзбекистонликлар. Ozodlik.org сайти фотосурати\n«Ўзбекистон ҳаво йўллари» миллий авиакомпаниясининг (МАК) Истанбулдан Тошкентга учадиган чартер самолёти чиптаси икки бараварга қимматлашган. Бир неча кундан бери Истанбул аэропортида учиб кетолмаётган ўзбекистонликлар чипта қимматлашганидан норозилик билдиришмоқда, деб хабар беради «Озодлик» радиоси. МАК ростдан ҳам чипталар нархи қимматлашганини тасдиқлаган.\nЎзбекистонга қайтишга уринаётган одамларнинг сўзларига кўра, авваллари Туркияга бориш-қайтиш авиачипталари $450 турган бўлса, бугунги кунда компания бир тарафга шу нархда чипта сотмоқда. Олдиндан олинган компанияга тегишли чипталар чартер рейсига қабул қилинмоқда, бошқа акиакомпаниядан чипта олганларни эса янгидан чипта олишга мажбур қилишмоқда.\nНаманганлик бир фуқаро онаси билан 19 март куни Tukrish Airlines самолётида учиши кераклигини айтади. Ўзбекистон ўз чегарасини ёпгани туфайли рейс бекор қилинади. Турк компанияси чиптаси билан одамлар чартер рейсига қўйилмаган, янги чипта сотиб олишга эса одамларда пул йўқ. Оқибатда наманганликлар беш кундан бери аэропортда ётишибди.\nБундай ҳолатга тушган одамлар талайгина. Кўпчиликнинг чартер самолётига пули йўқлигидан ватанга қайдай етиб олишини ўйлаб боши қотган.\nОдамлар бундай вазиятнинг юзага келишида Ўзбекистоннинг Туркиядаги элчихонасини айблайдилар. Уларнинг сўзларига кўра, элчихона ходимлари қўнғироқларга жавоб беришмаган, мусофир юртда ушланиб қолган ватандошларининг ғамини ейишмайган.\nIstanbul 2020 charter Telegram-каналининг маълумотларига кўра, Ўзбекистонга қайтмоқчи бўлган одамларнинг сони саккиз мингга боради.\n«Ўзбекистон ҳаво йўллари» миллий авиакомпанияси 21-22 март кунлари тўртта мамлакатдан, жумладан Туркиядан чартер рейсларни уюштирган. Кейинги


Карелия кўлидаги фожиа: 13 бола ҳалок бўлди, 12 нафар бола шифохонага ётқизилди\n11:19 / 20.06.2016\n18 июнь куни Карелияда бахтсиз ҳодиса рўй берди. «Парк-отель «Сямозеро» оромгоҳида дам олаётган 47 нафар боладан иборат гуруҳ 4 нафар инструктор билан бирга учта қайиқда кўлга сайрга отланишган. Тўфон кўтарилиши натижасида қайиқ ағдарилиб, сўнгги маълумотларга кўра, 13 нафар бола ҳалок бўлган. Яна икки нафар бола бедарак йўқолган. Тирик қолган болалар қирғоқда тонг оттиришган, улар совуқдан ҳалок бўлишига бир бахя қолган.


Ўзбек мухолифатчиларининг Борис Ельцин ўлимига муносабати\n27 июн 2022, Тошкент вақти: 23:05\n23 апрель куни вафот этган Россиянинг биринчи президенти Борис Ельцин юритган сиёсат, унинг шахси, тарихдаги ўрни ҳақида ўзбек мухолифатчилари ҳам ўз муносабатини билдиряпти.\n“Эрк” демократик партияси раҳбари Муҳаммад Солиҳ: Б.Ельцин совет тарихининг сўнгги босқичида саҳнага чиққан энг ëрқин сиëсий сиймолардан бири эди. Унинг бир коммунист етакчи сифатида қилган хатолари ва баъзи ҳаракатлари бизда нохуш туйғулар уйғотиши мумкин, лекин унинг умумий образи нисбатан демократ сифатида қолган лидерлар фонида ажралиб туриши ҳақиқатдир.\nБ.Ельцин “Ошкоралик”, “Қайта қуриш”, дея бизнинг тарихимизда қолган даврнинг, ҳеч шубҳасиз, энг муҳим сиëсатчиларидан бири ва бугун агар постсовет ҳудудида демократик ўзгаришлар ҳалиям яшаëтган бўлса, бунда Ельцин шахсининг роли, шубҳасиз, бор.\nБугун у вафот этди. Аллоҳ гуноҳларини кечирган бўлсин. Бу киши ҳақида бугун унинг сиëсий фаолияти рус-совет мустамлакасида бўлган биз каби миллий республикаларнинг тарихига нақадар салбий ëки ижобий таъсир кўрсатганини айтиб ўтириш ўринли бўлмайди.\nҚисқача қилиб, Б.Ельциннинг бизга, яъни миллий жумҳуриятларга зараридан кўра, фойдаси кўпроқ тегди, дейиш мумкин. Чунки у 75 йил совет мустамлакасида яшаган халқлар наздида мустамлака маркази бўлган Кремлнинг руслар ичидан қарши чиққан биринчи ва энг муҳим лидерларидан бири эди. Шу маънода унинг хизматини доим ўзига яраша баҳолашимиз керак.\n“Бирлик халқ ҳаракати” партияси раиси Абдураҳим Пўлатов: Б.Ельцин нафақат руслар, балки собиқ совет республикалари тарихида катта роль ўйнаган одам. Унинг Горбачев билан бўлган муносабатлари СССРнинг тарқалиб кетишига олиб келди ва шу маънода бизнинг тезроқ мустақил бўлишимизга хизмат қилди.\nЯна бир нарсани тан олишимиз керакки, СССР Ельцинсиз ҳам тарқалар эди, аммо сал кейинроқ, бир неча йилдан кейин тарқаларди.\nШу маънода Борис Ельцин қилган иш - СССР тарқалишини тезлаштиргани бизнинг ишимизга салбий таъсир кўрсатди.\nЎзбекистонда демократик ҳаракатлар мустаҳкам оëққа турмасдан СССР тарқалди ва шу сабабли, айниқса, Ўзбекистонда совет типидаги диктаторлик давом этди ва ҳозир ҳам унинг меваларини емоқдамиз.\nҲофиз ва сиёсатчи Дадахон Ҳасан: Б.Ельцин ҳукуматга келгач, тарқаб кетган СССРнинг азоб-уқубатлари унинг бошига тушди. Бетоб бўлди. Лекин у ўзи билиб, соғлиғи туфайли инсоф билан Россия президентлигидан кетди. Буни Б.Ельциннинг ютуғи ва яхши томони сифатида қабул қиламиз, албатта. Чунки одам ўз соғлиғи яхши эмаслигини билса, демак у ҳукуматни, давлатни бошқара олмайди.\nМана, президентликдан кетганидан кейин шунча йил яшади, яхши, иззат-ҳурматда яшади, даволанди. Бу бошқаларга ҳам намуна бўлиши керак. Назаримда, баъзилар каби ўлгунча президентликка ëпишиб олмаслик керак.\nШу маънода ўз лавозимидан тирик пайтида кетган раҳбар сифатида уни яхши гаплар билан эслаяпмиз.


Давлат хавфсизлик хизмати фаолиятининг асосий йўналишлари нималардан иборат? - Халқ сўзи\nДавлат хавфсизлик хизмати фаолиятининг асосий йўналишлари нималардан иборат?\n10:55 06 Апрель 2018 Ҳужжатлар\nАввал хабар берганимиздек, Ўзбекистон Республикаси Президенти Шавкат Мирзиёев 5 апрель куни «Ўзбекистон Республикаси Давлат хавфсизлик хизмати тўғрисида»ги қонунига имзо чекди.\nУшбу Қонун билан Давлат хавфсизлик хизмати ҳуқуқий мақоми ва фаолиятининг асосий йўналишлари белгилаб берилди.\nҚонуннинг Биринчи боб, 5-моддасига кўра, Давлат хавфсизлик хизмати давлат хавфсизлигини таъминлаш мақсадида ўз фаолиятини махсус воситалар, шакллар ва услублар билан амалга оширадиган махсус ваколатли давлат органидир.


Ватан ҳимояси — муқаддас бурч — Исломобод\nСиз шуердасиз Бош саҳифа → Ватан ҳимояси — муқаддас бурч\nИнсонда икки нарсани танлаш имкони йўқ. Бири ота-она, иккинчиси Ватан. Шу боисдан ҳам ота-она қанча муҳтарам ва маҳбуб булса, Ватан ҳам шунчалар азиз ва муқаддас саналади. Шу сабабидан ҳам инсон юртидан олис кетса уни соғинади, юртини ободлиги учун жон куйдириб меҳнат қилади, яхши кўриб уни барча ёмонликлардан ҳимоя қилади. Юртининг ҳимояси йўлида қалблари садоқату-жасоратга тўла, оғир аммо ўта шарафли бу касб эгаларига ажр савоблар ваъда қилинган. Зеро, Росулуллоҳ (соллаллоху алайхи вассалам): “Аллоҳ йўлида бир кеча қўриқчилик қилиш, минг кун рўза тутиш ва минг кеча қоим туришдан яхшидир” — дея марҳамат қилганлар (имом Ахмад ва имом Табароний ривоятдан).\nВатан ҳимоячиси бўлишдек шарафли касбга хиёнат этиш кечириб бўлмас гуноҳи азийм эканлиги ҳақида ҳам динимизда қаттиқ таъкидланган. Жумладан, Абу Ҳурайра (розиёллоҳу анҳу) дан ривоят қилинган ҳадиси шарифда ҳам Расулуллоҳ (с.а.в): “Ҳалокатга элтувчи етти амалдан сақланинглар” – деганлар. Шу вақтда саҳобалар “Ё Расулаллоҳ улар нима?” — дейишди. Шунда Пайғамбаримиз (алайҳиссалом): “Аллоҳ таолога ширк келтириш, сеҳр-жоду қилиш, ноҳақ бировни ўлдириш, судхўрлик, етимнинг ҳаққини ейиш, Ватан ҳимоясидан қочиш, иффатли мўъмина аёлга туҳмат қилишдир” — дедилар. (Имом Бухорий).\nБанданинг Аллоҳ таолога яқин бўлишлиги учун тўрт асосий сабаб бор:


Владивостокда Путин истеъфоси талаб қилинди\nБугун Россиянинг Владивосток шаҳрида йиғилган мингга яқин намойишчи ҳукумат истеъфосини талаб қилди.\nБу Россияда иқтисодий бўҳрон боис ўтказилган энг йирик норозилик акцияси бўлди. Намойишчилар бош вазир Владимир Путинга қарши шиорларни айтиб чиқишди.\nРоссиянинг Узоқ Шарқдаги Владивосток шаҳри ўтган йилдан буён ҳукуматга қарши намойишлар саҳнасига айланган.\nДастлабки намойишлар Россия ҳукуматининг чет эл автомобилларини мамлакатга олиб киришни чеклаш чораларига қарши ўтказилганди.


Ўзбекистон ҳафта ичида: янги банкнот ва ҳайдовчилик гувоҳномаси, пойтахтдаги ёнғинлар, халқаро муносабатлардаги янги давр\n22:11 / 05.03.2017\nЎтган кунлар давомида Ўзбекистоннинг ижтимоий, сиёсий, иқтисодий ва кўплаб соҳаларида қатор ўзгаришлар, янгиликлар содир бўлди.\nШавкат Мирзиёев “Қорақалпоғистон Республикаси Мўйноқ туманини 2017-2018 йилларда иқтисодий ривожлантириш ва бандликни таъминлашга доир қўшимча чора-тадбирлар тўғрисида”ги қарорини қабул қилди.\nШавкат Мирзиёев БМТни Марказий Осиёдаги долзарб масалаларни ҳал қилишда ҳамкорликка даъват этди\nДушанбега парвозлар қачондан амалга оширилиши маълум бўлди\nТуркия президенти Ражаб Тойиб Эрдўған Ўзбекистон бош вазири ўринбосари Рустам Азимовни қабул қилди. Ушбу учрашувда Рустам Азимов Ўзбекистон Туркия билан қайси соҳаларда ҳамкорлик бошлаши мумкинлиги ҳақида гапирди. Бундан ташқари, Рустам Азимов турк компанияларини Ўзбекистон иқтисодиётига сармоя киритишга таклиф қилди. Рустам Азимов Истанбулда ўтказилган Туркия-Ўзбекистон бизнес-форумида Расмий Тошкент Анқара билан иқтисодий соҳада ҳамкорликни кенгайтиришни исташини айтиб ўтди.\nЎзбекистон Республикаси президенти Шавкат Мирзиёев 1 март куни АҚШнинг етакчи компанияларидан бири General Electric компанияси вице-президенти Рональд Жеймс Поллеттни қабул қилди.\nШавкат Мирзиёев сентябрда АҚШга боради\nЎзбекистон президенти Шавкат Мирзиёев яқин кунлар ичида Туркманистонга давлат ташрифини амалга оширади. Президентнинг Ашхободга ташрифи кунларига аниқлик киритилди. Бундан ташқари, ушбу ташриф арафасида Тошкентдаги кўчага туркман шоири номи берилди.\nЧилонзордаги даҳшатли ёнғинга нима сабаб бўлгани маълум қилинди. Бундан ташқари, ўтаётган ҳафтада пойтахтда яна бир йирик ёнғин қайд этилди. Ушбу ҳодиса юзасидан расмий маълумот тақдим этилди.\nСергелида метронинг ер усти линияси илк таянч устунлари ўрнатилди (фото)\nТошкентнинг 39та чорраҳасидаги камералар қоидабузарликларни қайд этмоқда\nТошкентдаги марказий кўчалардан бирига Ислом Каримов номи берилди. Фото. Бундан ташқари, Оқсарой олдида Ислом Каримов ҳайкали бўлиши ҳам таъкидлаб ўтилган.\nШавкат Мирзиёев уруш фахрийсига янги хонадон совға қилди (Видео)\nЎзбек телеканалларининг оммабоплик рейтинги эълон қилинди\nДунёнинг энг кучли, ёш иқтисодчиларидан бири — ўзбекистонлик Рауфхон билан интервью\nКимлар Ўзбекистонда транспортдан бепул фойдаланиш ҳуқуқини сақлаб қолди?\nАндижонда 1,5 ёшга тўлмаган қизчасини Қирғизистонга сотмоқчи бўлган аёл қўлга олинди. Фото\nЯнгиланган “Uzbek Tigers” рақибини ер тишлатди. Бу «Uzbek Tigers»нинг 2017 йилдаги илк ғалабаси бўлди. Айни дамда гуруҳдаги ҳолат қандай? Фотонигоҳ.\nЎзбекистон жамият спорт сиёсат дайжест


Бокс. Осиё чемпионатининг учинчи кунида ўзбекистонлик 5 боксчи кейинги босқичга чиқди\nБангкокда ўтаётган бокс бўйича Осиё чемпионатида учинчи кун ортда қолди. Эркаклар ўртасидаги баҳслар бугун ҳам Ўзбекистон вакиллари учун муваффақиятли ўтди.\nДастлаб Олимпиада чемпиони Ҳасанбой Дўсматов -52 кг вазн тоифасида бутанлик Тенсин Другйелни мағлубиятга учратди. Шундан сўнг -69 кг вазндаги Бобо-Усмон Батуров турнирдаги иккинчи жангида эронлик Сажжар Каземзадапоштиридан устун келди ва чорак финалга йўл олди. У 19 апрель куни дастлабки жангида мўғулистонлик боксчини нокдаун ҳолатига туширганди.\nШунингдек, Ўзбекистон терма жамоасининг -81 килограмм вазн тоифасидаги вакили Дилшодбек Рўзматов ҳам дастлабки жангида ғалабага эришди. У ҳиндистонлик Брижеш Ядавни мағлуб этди. Жанг Дилшодбекнинг қоши ёрилгани сабаб иккинчи раундда тўхтатилди. Рўзматов бу вақтга келиб очколар ҳисобида олдинда бораётган эди, натижада ҳакамлар уни ғолиб деб эълон қилишди. Унинг ярим финал йўлидаги рақиби қозоғистонлик Бек Нурмаганбет бўлади.\nШундан сўнг, -60 кг вазн тоифаси вакили Шукуржон Раҳимов ҳам чемпионатдаги иккинчи жангини ўтказди. Кеча КХДР терма жамоаси аъзосини мағлуб этган Раҳимов бугун яманлик Аҳмад Насим Ҳусайнга қарши рингга чиқиб, рақибини учинчи раундда икки марта нокдаун ҳолатига туширди ва баҳсни ўз фойдасига ҳал қилди.\nАёллар ўртасидаги баҳсларда аввал Фарангиз Ҳошимова (-51 кг) қозоғистонлик Назим Кизибайга очколар ҳисобида ютқазиб қўйди, кечки дастурда эса Райҳона Қодирова (-60 кг) непаллик Пунам Равални мағлубиятга учратиб, кейинги босқичга чиқди.\nЭслатиб ўтамиз, Осиё чемпионати 26 апрелгача давом этади.


Математика бўйича Абел мукофоти биринчи марта аёл кишига берилди\n09 август 2020, Тошкент вақти: 10:40\nНорвегия Фанлар академияси биринчи марта аёл кишини математика бўйича Абел мукофоти билан тақдирлади. Жорий йилги мукофот америкалик профессор аёл Карен Уленбекка берилди.\nНорвегия Фанлар академиясининг билдиришча, Уленбекнинг илмий изланишлари кейинги 40 йил мобайнида геометрия, математик анализ ва математик физиканинг ривожланишига улкан ҳисса қўшди.\nАбел мукофоти 2003 йилда жорий этилган. Норвегиялик математик Нильс Хенрик Абел номи берилган мазкур мукофот математика соҳасида жаҳондаги энг нуфузли мукофотдир. Унинг пул миқдори 6 миллион швед кронаси, яъни тақрибан 750 минг долларни ташкил қилади.\nАбел мукофоти Нобель мукофотига тенглаштирилади. Чунки Нобель мукофоти математика соҳаси учун берилмайди.\nКарен Уленбекни тақдирлаш маросими Ослода 21 май куни ўтказилади. Уленбек Техас университетининг математика профессоридир. Карен Уленбек замонавий геометрик анализ фанининг асосчисидир.


Де Хеа «Манчестер Юнайтед» билан шартномасини узайтирмоқчи\n13:42 / 25.09.2017\n«Манчестер Юнайтед» голкипери Давид де Хеа манкунианликлар билан шартномани узайтириши мумкин. 26 ёшли футболчининг амалдаги келишуви 2019 йилнинг ёзида ўз ниҳоясига етади, бироқ томонлар уни узайтириш борасида музокаралар олиб боришмоқда. Бу ҳақда The Independet хабар бермоқда.\n«МЮ» бош мураббийи Жозе Моуриньо ҳам де Хеа жамоада узоқ муддат давомида қолишини хоҳламоқда.\nДавид де Хеа «Манчестер Юнайтед»га Мадриднинг «Атлетико»сидан 2011 йилда 25 млн. евро эвазига ўтган. Испаниялик ўшандан бери «Манчестер Юнайтед» учун 277 та расмий учрашув ўтказди ва 279 та голни ўз дарвозасидан олиб чиқди.


Ўзбекистонда 2017-2020 йилларда ижтимоий соҳага 22...\n02.03.2021 21:08 0 1241\n«Ижтимоий соҳа давлат бюджетининг асосий қисми йўналтириладиган тармоқ. 2020 йилда соғлиқни сақлаш соҳасига катта оғирлик тушди. Инқирозга қарши курашиш жамғармаси ташкил этилиб, унинг асосий маблағлари Президент ташаббуси билан тиббиёт ходимлари ва коронавирусга қарши курашаётган шифокорларни рағбатлантириш учун йўналтирилди. Шунингдек, бу маблағлар ҳисобидан чет элдан ватандошларимизни пандемия даврида олиб келиш ва уларни карантин зоналарида сақлаш ва таъминотига сарфланди, — деди бош вазир ўринбосари.\nЖумладан, фақат «COVID-19»га чалинган касалларни даволашга ихтисослашган махсус шифохоналар, карантин мажмуалари ва замонавий лабораторияларни зудлик билан қуриш учун 96 миллион доллар миқдоридаги маблағ ажратилди.\nсоғлиқни сақлаш Беҳзод Мусаев


Клиник ўлим беморга «Цефтриаксон» берилгач рўй берган. Реанимацион муолажалар натижасида аёлнинг юраги ура бошлаган, сўнг сунъий нафас бериш аппарати уланган. Аммо 9 кун ўтиб, бемор ҳаётдан кўз юмган. Ҳолат билан прокуратура шуғулланмоқда.\nИжтимоий тармоқларда бир оила аъзоларининг видеомурожаати тарқалди. Унда қўлларида «Шифокорлар сабаб биз онасиз қолдик» ёзувини кўтарган болалар ва уларнинг отаси онанинг ўлимида шифокорларни айблашган.\nВоқеа Навоий вилоятида юз берган. 25 март куни вилоят перинатал маркази реанимация бўлимида 36 ёшли аёл вафот этган.\nНавоий вилоят соғлиқни сақлаш бошқармаси ахборот хизматига кўра, аёл 16 март куни Навоий вилоят перинатал маркази гинекология бўлимига 12 ҳафталик ҳомиласининг нобуд бўлгани сабаб мурожаат қилган.\nНавбаҳор тумани Ўзбекистон МФЙда яшаган О.Ф.га «Ҳомиладорлик 4. 14-ҳафта 4-кун. Туғруқ 3. Ривожланмай қолган ҳомила» ташхиси қўйилган.\n«Бемор бўлимда даволаш-ташхислаш стандартлари асосида тўлиқ текширувлардан ўтказилиб, ҳомиланинг уч ҳафтадан ортиқ ривожланмай қолгани, умумий қон таҳлилида лейкоцитлар миқдори нормадан ошгани инобатга олиниб, септик асоратларнинг олдини олиш ва антибиотико-профилактика мақсадида «Цефтриаксон» дори воситасининг 1,0 грамми мушак орасига синамасидан сўнг инъекция ўтказиш тавсия берилган.\n2021 йил 16 март куни соат 17:50 лар атрофида муолажа ҳамшираси томонидан ушбу дори воситаси билан ўнг билак соҳасига синама қўйгандан кейин тўсатдан анафилактик реакция, анафилактик шок ва клиник ўлим ҳолати кузатилган. Ўтказилган тезкор реанимацион чора-тадбирлардан сўнг юрак фаолияти тикланиб, реанимация бўлимида узайтирилган сунъий нафас бериш аппаратида интенсив даво муолажалари давом эттирилган.\nДаволаш жараёнида 17, 23 ва 25 март кунлари мамлакатимизнинг малакали анестезиолог ва реаниматологлари томонидан кўрилиб, керакли тавсиялар берилган ва буюрилган тавсиялар асосида даво муолажалари олиб борилган.\nЎтказилган интенсив даво муолажаларига қарамасдан 2021 йил 25 март куни бемор О.Ф.да биологик ўлим қайд қилинган», – дейилади вилоят ССБ ахборотида.\nНавоий шаҳар прокуратураси ҳолат юзасидан терговга қадар текширув ўтказмоқда. Судга оид комиссион тиббиёт экспертизаси тайинланган.\n19:48 / 28.04.2021\nНавоийда 3 ёшли фарзандини 60 миллион сўмга сотаётган аёл ушланди\n22:41 / 21.04.2021\nҲиндистонда коронавирус беморлари даволанаётган шифохонада 24 киши ҳалок бўлди\nССВ Бош акушер-гинекологи навоийлик аёлнинг ўлими юзасидан изоҳ берди


Венесуэла қарзлари туфайли вақтинча БМТдаги овозидан маҳрум қилинди\n03:29 19 Январ 2019\n15:35 13.02.2018 Ҳавола олиш\nЖорий йил январ ойи охири ҳолатига кўра, қарздолар рўйхатига Венесуэладан ташқари, яна еттита мамлакат киритилган\nТОШКЕНТ, 13 фев — Sputnik. Венесуэла тўпланиб қолган қарзлари туфайли душанба куни вақтинчалик БМТ Бош Ассамблеяси доирасида овоз бериш ҳуқуқидан маҳрум бўлди. Бу ҳақда РИА Новости NTN24 каналига таянган ҳолда хабар бермоқда.\nБМТ нормаларига кўра, мамлакат овоз бериш ҳуқуқи у ташкилот бюджетига тегишли бадални киритмаган тақдирда вақтинча тўхтатилади.\nЖорий йил январ ойи охири ҳолатига кўра, қарздолар рўйхатига Венесуэладан ташқари, яна еттита мамлакат киритилган — булар ЖАР, Доминика, Экваториал Гвинея, Гренада, Ливия, Суринам ва Йемен давлатларидир.\nВенесуэла бу рўйхатга илк бор киритилаётгани йўқ, 2017 йилда у овоз бериш ҳуқуқидан маҳрум этилган, аммо шундан сўнг тўловни амалга оширган ва ушбу чора бекор қилинган эди.


Яна бир шаҳзодада коронавирус аниқланди | Qalampir.uz\nЯна бир шаҳзодада коронавирус аниқланди\nОлам\t01 Июнь 10:18 3317\nБельгия шаҳзодаси Иоахимда коронавирус аниқланди. Коронавирус пандемияси билан боғлиқ карантин чекловлари пайтида шаҳзода Испанияга ташриф буюргани аниқланган. Вирусни ҳам ўша ерда юқтириб келгани тахмин қилинмоқда.\nТаъкидланишича, 28 ёшли Иоахим жорий йилнинг 26 май куни иш учун Испанияга келган. Икки кун ўтгач, Бельгия қироли Филиппнинг фарзанди Кордобадаги зиёфатга ташриф буюрган.\nИспания оммавий ахборот воситаларининг хабар беришича, зиёфатда 27 киши бўлган, бу ўз-ўзини изоляция қилиш режимининг бузилиши ҳисобланади. Маҳаллий қонунлар компанияларга 15 кишидан кўп бўлмаган одамни йиғишга рухсат беради.\nЎз навбатида, Бельгия ОАВ бу зиёфатда 10-12 нафардан ортиқ одам иштирок этмаганини иддао қилмоқда. Испания полицияси аллақачон текширишни бошлаган. Ўзини изоляция қилиш қоидаларини бузганлар 10 минг евро миқдорида жаримага тортилиши мумкин.\nҲозирда шаҳзода Испанияда карантинда сақланмоқда. Унда коронавируснинг енгил аломатлари кузатилмоқда.\nАввалроқ, Буюк Британия шаҳзодаси Чарльз ҳам коронавирусга чалинган эди.\nкоронавирус Бельгия шаҳзода\n24 Сентябрь 11:27 149653\n24 Сентябрь 15:09 44297\n25 Сентябрь 18:04 38765\n23 Сентябрь 11:54 27747\n23 Сентябрь 13:09 25727


Болаларни ўсишига ёрдам 34 — Dilkashradio.com\nАссалому алайкум хурматли радио тингловчи мухлислар, эфирда сизлар учун берилиб борилаётган эшттиришларимиздан бири. Келинг бугунги эшттиришимиз орқали болаларимиз хақида сухбат олиб борсак. Хозирга кунда болалар тарбияси хар бир ота онани ташвишга солиши мумкин. Болаларимизни қанчалик ташқи дунёдан асраб авайламайлик, қачондир улар барибир шу дунёга ва унда яшаётган болалар билан дустлашишга мажбур бўлишади. Бир дўстимиз айтгани ёдимда.\nБолага хафли бўлган нарсаларни қанчалик ман этсак, ўша ман этилган нарсага уни қизиқиши шунчалик ошиб борар экан. Бундай пайтларда болага унинг хафли тарафларини хам айтиб ўтишимиз мухимрол ўйнайди. Шахсан мен шундай ўйлайман. Болаларнинг тарбияси бузилишининг биринчи сабаби, атроф мухит эмас балки ўзи яшаётган хонадондир. Агар боламизга нисбатан эътиборли бўлмасак, унга ўз вақтида етарли севги ва уни хам тушинишни кўрсатмасак бола шу нарсаларни бошқа жойдан қидиришга одатланади.\nБолаларга бўлган сеги эътибор жуда мухим. Балки кимлардир буни унчалик мухим хисобламас.Лекин бутун дунё тажрибаси хозир шуни кўрсатмоқда. Биз олдинги эшттиршларимиз орқали хам сизлар билан айнан шунга ўхшаш мавзуда сухбат олиб борган эдик. Сабаби хозирги кунда болалар тарбияси долзарб мавзу бўлиб турибди. Баъзи пайтларда болаларимиз хали мактаб ёшига тўлмаган пайтларида ёки хатто мактабдалигида хам хар биримизни бир нарса ўйлантириб туради.\nЯъни хозир унга йўл йўриқ кўрсатишим тўғри бўладими? Балки хали вақт бордир деган нарса. Болага тарбия бериш учун хеч қачон кеч эмас. Иложи борича боламизга туғилганидан нималаргадир ўргатиб боришимиз мақулдир. Муқаддас китоб Бўлмиш Инжилда шундай ёзилган бир оят бор. Хозир ниманидаир гапришни вақтими вақти эмасми деб ўйлаб ўтирмаслигимиз керак. Айниқса болага нисбатан доимо эътиборли бўлишимиз доимо уларни рухлантириб олдинга интилишлари учун мадаткор бўлиш хар биримизни вазифамиздир.\nХаттоки кўчадаги болани хам ёмон иш қилаётганини кўриб индамай кетадиган дўстларимиз хам бор. Агар уларнинг хаёлида, бу менинг болам эмас менга нима деган уй фикрлар бўладиган бўлса, ушбу дўстларимиз қаттиқ адашибдилар. Чунки вақт келиб айнан шу бола сизнинг болангизга ўз таъсирини ўтқазиши мумкин. Албатта болага ниманидир ўргатишдан олдин ўзимиз шунга таёр бўлмоғимиз керак. Ёки ўзимиз айнан шу нарсани бошимиздан кечирган бўлишимиз зарур. Бу дегани хар бир ота она доимо болалар учун ўрнак бўлиши деганидир.\nХозирги кунда болалар тарбияси бўйича ота оналарга маслахат берувчи турли ташкилотлар ва тажрибага эга бўлган кишилар кўплаб топилади. Агар кимдадир тажриба камроқ бўлса ёки болага тарбия бериш бўйича қандайдир саволлар бўлса бемалол шундай ташкилот ва инсонларга мурожат қилишлари мумкин. Лекин энг тажрибали ва энг ишонарли тарбиячи Буюк Худованддир. Агар сизда болангизни тарбияси бўйича муаммолар бўлса Худовандга мурожат қилинг. Худованд сизга доимо ёрдам беришга таёрдир. Хайр саломат бўлинглар.\nБолаларнинг ўсишига ёрдам 211


Кўринмас ХАТАРЛАР – Yoshlar ovozi\n23.09.2019 Yoshlar ovozi\nзамонавий медиа маконида уларни қандай пайқаш мумкин?\nХабардор этиш журналистиканинг бош миссияси ҳисобланади. Бу оддий ибора ортида аслида нечоғли мураккаб жараён тургани соҳа ичида юрган кишигагина аён. Томошабин, ўқувчи ёки тингловчи эса, табиийки, касбимизнинг “сув ости тошлари”ни пайқамайди ҳам.\nАйниқса, замонавий медиа уммонида кўринмас хатарлар жуда кўп. Ёлғонни ҳақиқатдан ажратиш тобора мураккаблашиб бораётир. Муаммога фақат бир нарса ечим бўла олади: оммавий ахборот воситалари ходимлари касб этикаси ва эътиқодига қатъий риоя этиши шарт.\nМ.В.Ломоносов номидаги Москва давлат университетининг Ахборот-таҳлил маркази томонидан Марказий Осиё республикалари ҳамда россиялик ёш журналистлар учун ташкил этилган “Медиация” халқаро мактабида айнан шу мавзу экспертлар иштирокида батафсил ёритилди (ўқув модулнинг Евроосиё контекстидаги халқаро муносабатларга бағишланган сиёсий блоки ҳақидаги материал газетанинг 2019 йил 7 сентябрдаги сонида эълон қилинган).\nИНТЕРНЕТ — УЛКАН ЧИҚИНДИХОНА!\nРоссиянинг постсовет маконидаги энг машҳур ахборот агентлиги — ТАССнинг халқаро репортёрлик пунктларида кўп йиллар самарали меҳнат қилган Сергей Иванов профессионал журналист, аввало, саводли ва ҳеч қачон ёлғон сўзламайдиган инсон эканини таъкидлайди.\n— Биз нафақат ўзимиз яратган, балки умуман, нашр ёки эфирга узатаётган ҳар қандай материал учун жавобгармиз, — қўшимча қилди тажрибали мухбир. — Демак, масъулият ҳисси касбий этикамизнинг пойдеворини ташкил қилади. Саводсиз бўлишга ҳам сира ҳаққимиз йўқ! Журналист ҳамиша аудитория учун ишлаши керак. Одамларга шундай тушунтирингки, бу мавзуга бутунлай бегона инсон ҳам шарҳингиз орқали нимадир тушуна олсин. Афсуски, интернет таъсирида соҳамиздаги анъанавий тамойил ва қоидалар йўққа чиқмоқда. Касбий этика масаласи охирги ўринга тушиб қолган. Глобал тармоқда ким нимани хоҳласа, шуни ёзиб, гапиряпти. Хоҳласа, ёлғон маълумот тарқатади, бировга туҳмат ёғдириб, бадном қилиши мумкин. Лекин ҳеч ким жазоланмайди. Интернетни улкан чиқиндихонага ўхшатаман. Блогерлар эса ўша жойни ўзларига хўрак қилиб олган — чиқиндиларни чўқиб кун кўради. Ҳақиқий журналист учун бу иснод, албатта!\nЖурналистиканинг “сув ости тошлари” ҳақида сўз юритган “Олий иқтисодиёт мактаби” миллий тадқиқот институти профессори, “Россия сегодня” халқаро ахборот агентлиги маслаҳатчиси Олег Дмитриев ахборотни тезкор узатиш чоғида журналистлар баъзан ўзлари билмаган ҳолда фейкларни ҳам тарқатиб юбораётганини қайд этди.\n— Футбол қироли — Пеленинг ўлими билан боғлиқ ҳолатни олайлик, — дейди эксперт. — Бу хабарни тарқатган ахборот манбаи аслида факт эмас, фактоид, яъни ҳақиқат кўринишидаги ёлғон билан иш кўрган. Ҳеч қаерда тасдиқланмаган маълумотни сайтлар кўчириб босаверган. Натижада дезинформация юз берди. Журналист ҳар қандай шароитда ахборотни текшириши шарт. Кўчирмакашлик, миш-мишларга асосланиб хулоса чиқариш холислик ва ҳаққонийликнинг душманидир. Тасаввур қилинг, йўловчи самолётининг қулаб тушганига доир видеони қўлга киритдингиз. Шов-шувга лойиқ мавзу. Эҳтимол, шу видео эфирда кетгач, рейтингингиз кўтарилар. Аммо у сохта бўлиб чиқса-чи?! Танг аҳволда қолишингиз аниқ. Хўш, бундай ҳолларда қандай йўл тутиш керак? Биринчидан, ўша вақтда ўша русумли авиалайнер ҳавода чиндан ҳам бўлганми-йўқми, шуни аниқланг. Интернетда дунё бўйлаб амалга оширилаётган авиақатновлар ҳақида мунтазам маълумот бериб борувчи сайтлар мавжуд. Қолаверса, мутасадди ташкилотлардан воқеа юзасидан расмий ахборот олиш зарур. Тўғри, жавоб кечикиши мумкин, аммо расмий манбага одамлар барибир ишонади. Бир вақтнинг ўзида ижтимоий тармоқлардан авиаҳалокат гувоҳларини қидириб кўринг. Видеотасвир ёки фотосуратни синчиклаб ўрганиб, самолёт қулаган жойни аниқлаш ҳам жуда муҳим. Дезинформация билан аудиториянинг ўзи ҳам курашиши мумкин. Масалан, мен ахборотни бир эмас, бир нечта ва иложи борича турфа тиллардаги манбалардан олишни тавсия қиламан. Факт ва рақамларни муқояса қилиш йўли билан фейкни осонликча аниқлаб олса бўлади. Унутмангки, ҳар қандай журналистик материалда муайян позиция мавжуд. Лекин бу нарса ахборотни яхши ёки ёмон дейишга асос бўлолмайди.\nИнтеграциялар истиқболларини ўрганиш маркази бош муҳаррири Дарья Хаспекованинг фикрича, яхши журналистик материалда ҳамиша битта асосий савол ўртага ташланиши керак. Муаллиф мавзуга таҳлилий ёндашиб, масалани чуқур тадқиқ этиш орқали саволга жавоб излайди ва мақола якунида ўз хулосаларини баён этади.\nЛонгрид, лайфхак, подкаст ва бошқалар\nОлий иқтисодиёт мактаби катта ўқитувчиси, тренер ва бизнес-консультант Сергей Долгов “Медиация”чиларни журналистиканинг мутлақо бошқа томони — ижтимоий тармоқларда контент яратиш ва уни оммалаштириш усуллари билан таништирди. Очиғини айтиш керак, ушбу маҳорат дарсида тингловчилар ҳали бирон марта ҳам эшитмаган кўплаб тушунчалар, ижтимоий медиа технологиялар билан танишиб, улардан қандай фойдаланиш кераклигини билиб олди.\n— Замонавий дунёда ўқувчилар кам, томошабин эса кўп, — дейди Сергей Долгов. — Одамлар интерфаолликка ўч, улар журналистик материалда сизни эмас, ўзини кўришни истайди. Медиа контент яратишда шу жиҳатларга эътибор бермас экансиз, барча уринишлар зое кетади. Анъанавий ОАВлар учун ахборотни борича тақдим этиш, рационаллик ва билвоситалик хос бўлса, бугунги масс-медиа инсонлар ҳиссиётини жунбишга келтириш, воқеликни ёритишда уларнинг бевосита иштирокини таъминлашга интилмоқда. Интернет фойдаланувчилари орасида виртуал ёки тўлдирилган реаллик технологиялари, лонгрид, подкаст, пуш, комикс, лайфхак, чат-бот ва бошқа янги форматлар\nоммалашаётганининг боиси ҳам шунда.\nСалкам бир ҳафта давом этган “Медиация” халқаро мактаби ёш журналистларга профессионал маҳоратини ошириш, сиёсий дунёқарашини кенгайтириш, таҳлилий ва танқидий фикрлаш қобилиятини чархлашга имкон яратди. Малакали экспертлар билан жонли мулоқот бўлғуси аналитикларнинг келгуси фаолиятида асқатишига ишонамиз.\n“Медиация” халқаро мактаби тингловчиси\nҚишлоқларга янги нафас киряпти\nOsmon uzra sayohat\n← Бурчини унутганлар ҳуқуқини талаб қилса…\nУМУММАНФААТЛИ ПОЗИЦИЯ →


ЯНГИ БИНОЛАР, ЯНГИ УЙЛАР - Ўзбекистон овози газетаси\nЯНГИ БИНОЛАР, ЯНГИ УЙЛАР\nЯнги йил арафасида Қорақалпоғистон Республикасида «Даут ота» чегара-божхона постининг янги биносининг очилиш маросими, шунингдек, мазкур постда хизмат қилаётган божхоначилар учун бунёд этилган янги уйнинг тантанали топшириш маросими бўлиб ўтди. Унда Жўқорғи Кенгес раиси Муса Ерниязов, Давлат божхона қўмитаси раҳбарияти иштирок этди. Бу ҳақда Давлат божхона қўмитаси ахборот хизмати хабар бермоқда.\n– Чегара-божхона постида божхоначилар учун барча қулайликлар яратилган, – дейди Қорақалпоғистон Республикаси божхона бошқармаси катта инспектори Полвон Манғитов. – Енгил ва юк автомашиналарини сканер қилувчи назорат қурилмаларининг ўрнатилиши эса вақтни тежашга ва иш унумдорлигини оширишга хизмат қилади.\nСаҳро ўртасида қад кўтарган 32 хонадондан иборат 2 қаватли янги уйнинг фойдаланишга топширилиши эса қорақалпоғистонлик божхоначилар учун ўзига хос байрам туҳфаси бўлди. Ушбу уйнинг қурилиш-монтаж ва ободонлаштириш ишларига 7,2 миллиард сўм маблағ сарфланди.\nМамлакатимизнинг шимолий дарвозасида, саҳро ўртасида замонавий услубда барпо этилган «Даут ота» чегара — божхона пости биноси ҳамда янги уй Устюрт платосига ўзгача кўрк бағишлаб турибди.\nЯнги йил байрами арафасида Тошкент вилояти Чиноз туманида жойлашган «Янгийўл» ташқи иқтисодий фаолият божхона постининг янги замонавий биноси ҳам фойдаланишга топширилди. Шу муносабат билан ташкил этилган тантанали тадбирда Тошкент вилояти божхона бошқармаси раҳбарияти, шахсий таркиби, кенг жамоатчилик ва оммавий ахборот воситалари вакиллари иштирок этди.


Панжшир жангарилари Афғонистоннинг 4 та туманини толиблардан озод қилди (Видео) - EFFECT.UZ\nДунё Криминал 18 Сиёсат Ҳарбий ҳаёт\nПанжшир жангарилари Афғонистоннинг 4 та туманини толиблардан озод қилди (Видео)\n. 15:36 | 03.09.2021\nАфғонистон миллий қаршилик фронти (ФАНР) кучлари толибларга қарши ҳужум бошлади. Бу операция натижасида Толибон Афғонистоннинг тўртта минтақасини қўлдан бой берди. Бу ҳақда “Free-news” нашри хабар берди.\nАфғонистондан келаётган хабарларга таяниб нашрнинг ёзишича, Аҳмад Масъуд жангарилари Панжшер дарасида Толибон бўлинмаларининг ҳужумини қайтариб, ўз-ўзидан қарши ҳужум уюштирган. Оқибатда, Жангарилар бир неча километр орқага сурилган.\nҚаршилик кучлари нафақат илгари босиб олинган ҳудудни толиблардан тозалашди, балки алоқа чизиғининг шимоли-ғарбида жойлашган Саланг, Чарикар, Хуважа Хар ва бошқа туманларни ҳам озод қилишди, дейилади хабарда.\nВидео: Панжшир милицияси ва Толибон ўртасидаги тунги жангнинг тасвири\nМавжуд маълумотларга кўра, жанг тун бўйи давом этган. Қарама-қаршилик пайтида Панжшир ммилицияи 35 га яқин жангчисини йўқотган. Шу билан бирга, Афғонистон миллий қаршилик фронти (ФАНР) вакилларига кўра, душманнинг йўқотишлари 500 жангарига етган.\nTeglar:Афғонистон, Аҳмад Масуд, Панжшир, толиблар\nБиринчи Президент Ислом Каримовнинг сиз кўрган ва кўрмаган суратлари (фотогалерия)\nТошкентда жума намозига келганлар жаримага тортилдими?


Вадим Абрамов: Мақсадимиз – олдиндаги учрашувларда ғалаба қозониш — Ўзбекистон футбол ассоциацияси расмий сайти.\nВадим Абрамов: Мақсадимиз – олдиндаги учрашувларда ғалаба қозониш\nХабарингиз бор, Ўзбекистон миллий терма жамоаси 2 октябрь санасидан бошлаб Тошкентда йиғин ўтказмоқда.\nУшбу йиғин доирасида миллий жамоамиз Жаҳон чемпионати-2022 саралаши 2-босқичидан ўрин олган Яман ҳамда Сингапур термаларига қарши учрашувларга ҳозирлик олиб бормоқда.\nЎзбекистон миллий терма жамоасини эндиликда тажрибали мутахассис Вадим Абрамов бошқармоқда. Миллий жамоамиз бошқарувига иккинчи марта келган мутахассис ўтказилаётган ушбу йиғин, олдиндаги ўйинлар ҳақида ЎФА расмий сайтига гапириб берди:\n- Миллий терма жамоани бошқариш, унга устозлик қилиш жуда масъулиятли вазифа. Шу боисдан илк кунданоқ жиддий иш жараёнини бошлаб юборганмиз. Мен 7 йил олдин Ўзбекистон миллий терма жамоаси бош мураббийи бўлган эдим. Ўшандан буён орадан анча вақт ўтди. Бу орада футбол ҳам, терма жамоага аъзо ўйинчилар ҳам, хатто мен ҳам ўзгардим.\nСаралаш босқичини афсуски, терма жамоамиз муваффақиятли бошлай олмади. Йигитлар айни дамда юзага келган вазиятни жуда яхши тушуниб туришибди. Барча масъулиятни тўла ҳис этмоқда. Шу сабабдан мана олдимизда турган яқин 2 та ўйинда вазиятни яхши томонга ўзгартириб, муҳим ғалабаларни қўлга киритишга уринамиз. Зеро мусобақа жадвалидаги ўрнимизни яхшилаш ҳамда Жаҳон чемпионати саралашининг кейинги босқичига йўл олиш имкониятини сақлаб қолиш учун олдиндаги учрашувларда ғалаба қозонмасак бўлмайди, - деди мутахассис.\nЎзбекистон терма жамоаси ўйинларини стадиондан кўриш ниятида бўлган мухлислар диққатига!\nЎзбекистон олимпия терма жамоаси БААда илк машғулотини ўтказди\nЎртоқлик учрашуви: Ўзбекистон – Қирғизистон 3:1\nФахрийлар ўртасидаги Ўзбекистон футбол ассоциацияси кубоги якунланди\nЎзбекистон – Қирғизистон учрашувини германиялик ҳакамлар бошқаради\nТерма жамоалар 20:54\nЭдита Миробидова қизлар ўртасидаги U-19 Осиё чемпионати финал баҳсини бошқаради\nТерма жамоалар 20:09


4 йил аввал 1833 Абдулазиз Мўмин\nАллоҳнинг ва фаришталарнинг Пайғамбар соллаллоҳу алайҳи васалламга салавот айтиши ва «унга сизлар ҳам салавот ва салом йўлланг» деган буйруқ фарзга далолат қилади. Салавот билан билан саломни жамлаш мустаҳаб ва афзал одатдир. Уларни бир-биридан ажратиб алоҳида айтиш ҳам жоиз, чунки оятда иккисини биргаликда айтишнинг шартлигига далолат қиладиган маъно йўқ. Расулуллоҳ соллаллоҳу алайҳи васалламга салавот ва салом йўлловчи ўн баравар кўпроқ савобларга эга бўлади. Салавот ва салом айтишни тарк қилувчи шахс Аллоҳнинг амрига хилоф қилгани учун гуноҳкор бўлади. Шу билан бирга, бундай кимсада мўминларни дўзах оташидан қутқаришда, уларни абадий жаннатлар сари етаклашда беқиёс ўрин тутган зотга нисбатан вафо туйғуси ҳам бўлмайди.\nИмом Термизий Абу Ҳурайра розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам: «Номим зикр қилинганда менга салавот айтмаган кимсанинг бурни ерга ишқалансин. Рамазон кирса-ю, сўнгра ой чиққанда гуноҳи мағфират қилинмаган кимсанинг бурни ерга ишқалансин. Ҳузурида ота-онаси қарилик ёшига етса-ю, уларнинг хизматини қилиб, жаннатга кирмаган кимсанинг бурни ерга ишқалансин», дедилар. Яъни ота-онасига хизмат қилиб, уларнинг дуоларини олмаган бўлса, бундай фарзанд хор бўлсин.\nРасулуллоҳ соллаллоҳу алайҳи васаллам минбарга чиқиб, «Омин» дедилар. Сўнгра яна бир поғона кўтарилиб, «Омин» дедилар. Сўнгра яна бир поғона кўтарилиб, «Омин» дедилар. Муоз розияллоҳу анҳу у зотдан бунинг сабабини сўради. У зот айтдилар: «Жаброил келиб: «Эй Муҳаммад! Ҳузурида номингиз тилга олинганда сизга салавот айтмай, ўлган ва дўзахга тушган кимсани Аллоҳ Ўз раҳматидан узоқ қилсин. «Омин» деб айтинг», деди. Мен «Омин» дедим». «Рамазонга етиб, ундан (рўзаси ва бедорлиги) қабул қилинмай ўлган ва дўзахга тушган кимсани Аллоҳ Ўз раҳматидан узоқ қилсин. «Омин» деб айтинг», деди. Мен «Омин» дедим. «Ота-онаси ёки улардан бири ҳаёт бўлса ва уларга яхшилик қилмай ўлган ва дўзахга тушган кимсани Аллоҳ Ўз раҳматидан узоқ қилсин. «Омин» деб айтинг», деди. Мен «Омин» дедим».\nРасулуллоҳ соллаллоҳу алайҳи васаллам: «Ҳузурида номим тилга олинганда менга салавот айтмаган кимса ҳақиқий бахилдир», дедилар.\nИмом Термизий Абу Ҳурайра розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам: «Кимнинг ҳузурида зикр қилинсам-у, менга салавот айтмаса, бурни ерга ишқалансин», дедилар.\nИмом Термизий Али розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам: «Ҳузурида зикр қилинганимда менга салавот айтмаган кимса ҳақиқий бахилдир», дедилар.\nИмом Абдурраззоқ Маъмардан, у Қатодадан келтирган ривоятда Расулуллоҳ соллаллоҳу алайҳи васаллам: «Бир кишининг ҳузурида зикр қилинсам-у, у менга салавот айтмаса, бу бевафоликдандир», дедилар.\nАбу Ҳурайра розияллоҳу анҳудан ривоят қилинган ҳадисда Расулуллоҳ соллаллоҳу алайҳи васаллам: «Қайси бир қавм мажлис қуриб ўтирса-ю, сўнгра Аллоҳни зикр қилмай, Набийга салавот айтмай тарқалса, уларга Аллоҳ томонидан зарар етиши бор. Хоҳласа азоблайди, хоҳласа кечиради», дедилар.\nИмом Байҳақий ва Саъид ибн Мансур Абу Саъид Худрий розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам: «Бир қавм бир жойда жамланса-ю, Набий алайҳиссаломга салавот айтмаса, бу ўтириш уларга (қиёматда) надомат бўлади», дедилар.\nИмом Термизий баъзи аҳли илмлардан нақл қилиб айтади: «Киши бир мажлисда бир марта салавот айтса, ўша мажлис учун кифоя қилади».\nЮқорида келтириб ўтилган ҳадисларда Пайғамбар соллаллоҳу алайҳи васалламга салавот ва салом йўллашнинг фазилатлари баён қилинди. Салавот мажлислар учун каффорат ва савоби буюк ибодатдир. Уни тарк қилувчи эса гуноҳкор, хор, бевафо, яхшиликдан бебаҳра, маҳрум бўлиши билан бирга бахил деган салбий сифат билан сифатланади. Бахиллик қанчалар ёмон дард экани ҳаммага маълум. Салавотдан юз ўгирган банда дунё ва охиратда Аллоҳнинг раҳматидан бенасиб қолар экан.\nУшбу хатоларни бартараф қилиш ва уларни муолажа этиш жуда осон. Бунинг учун инсон салавот айтишни одатга айлантириши кифоя. Айниқса, ҳар бир йиғинда Расулуллоҳга салавот ва салом йўллаш қийин иш эмас. Бу билан одам, аввало, ўзига фойда етказади, қолаверса, бутун йиғин аҳли ҳам пушаймонлик, бахиллик ва ёмон оқибатдан омонда бўлади.\n Табароний Ибн Аббос, Анас, Абдуллоҳ ибн Ҳорис, Каъб ибн Ужра ва Молик ибн Ҳувайрисдан, Баззор эса Жобир ибн Самура, Абу Ҳурайра ва Аммор ибн Ёсирдан ривоят қилган.\n Термизий ривоят қилиб, саҳиҳ деган. Байҳақий «Шуъабул иймон»да, Насоий Али розияллоҳу анҳудан ривоят қилган.\nРажаб ойининг 24-куни


ЯНГИ УЙЛАР ҚИШЛОҚЛАР ҚИЁФАСИНИ БЕЗАЙДИ\nПрезидентимизнинг 2016 йил 21 октябрдаги “2017-2021 йилларда қишлоқ жойларда янгиланган намунавий лойиҳалар бўйича арзон уй-жойлар қуриш дастури тўғрисида”ги қарорига асосан жорий йилда Самарқанд вилояти туманларида янгиланган лойиҳадаги 1 758 та уйлар қурилмоқда.\nҚарор талабларига кўра, янги уйлар тежамкор материаллардан фойдаланган ҳолда камқийматли, уйга муҳтож бўлган оилаларга мўлжалланган арзон нархдаги уй-жойларнинг уч турдаги лойиҳалари асосида қурилиши белгиланган. Биринчи турдаги уйларда ошхона, ювиниш хонаси ва қўшимча бинолари бўлган 42 метр квадратдан иборат 2 хонали ҳамда 52 квадрат метр бўлган 3 хонали уйлар бунёд этилмоқда. Уй қурилиши тугалланиши билан ҳовли қисмида болалар майдончалари, аҳолининг маданий ҳордиқ чиқариш масканларини бунёд этиш ҳам режалаштирилган. Иккинчи тури бўйича эса аҳоли зич жойлашган ҳудудларда 2 сотихда бир қаватли икки ва уч хонали аҳоли истиқоматгоҳлари қурилади. Танланган учинчи андаза бўйича эса ҳар бирига алоҳида 4 сотих майдонга эга 2 қаватли қўшиб қурилган 4 хонали 2 хонадонга мўлжалланган уйлар қурилиши белгиланган.\nЖомбой туманида жорий йилда биринчи ва иккинчи турдаги 102 та уйлар қурилмоқда.\n—Бунинг учун йил бошидан 2 та 16 хонадонли ва 70 та 3 хонали уйлар қуриш учун 7 та қурилиш корхонаси танлаб олинди, —дейди туман ҳокимлиги бош мутахассиси Маҳмуд Абдураҳимов. —Уларга янги уйларни 9 ой муддатда қуриб фойдаланишга топшириш шарти қўйилди. Бу қарор билан уй харид қилаётган аҳолига бир қатор қулайликлар яратилди. Жумладан, биринчи ва иккинчи турдаги уйлар учун дастлабки тўлов уй-жой умумий қийматининг 15 фоизи миқдорида белгиланди. Қолган қисми бўйича 7 фоизлик имтиёзли давр билан 15 йилга уй эгаси номига кредит ажратилади. Шунингдек, Вазирлар Маҳкамасининг 2016 йил 24 ноябрдаги “Ариза берувчи-уй қурувчининг фуқароларнинг ўзини ўзи бошқариш органлари тавсиялари асосида 2017-2021 йилларда қишлоқ жойларда янгиланган намунавий лойиҳалар бўйича арзон уй-жойлар қуриш дастурида иштирок этиши тартиби тўғрисидаги низомни тасдиқлаш ҳақида”ги қарорига асосан уй олиш истагидаги фуқаро доимий яшаш жойидаги маҳалла фуқаролар йиғини раисининг ёзма тавсиясига кўра “Қишлоққурилишинвест”масъулияти чекланган жамияти вилоят филиали билан шартнома тузиш тартиблари жорий этилди.\n—Каттақишлоқ маҳалласида 2 қаватли 16 хонадонга мўлжалланган 2 ва 3 хонали уй қурилишини бошлаганимизга уч ой бўлди, —дейди “Афсона омад таъмир қурилиш”хусусий корхонаси иш бошқарувчиси Хуршид Абдурасулов. —Биринчи қаватда қурилишни тугатиб, электр монтаж ишлари бажариляпти, ой сўнгидан эса пардозлаш, сув, газ, канализация тармоқларини улашни бошлаймиз. Эшик-ромлар “Қишлоққурилишинвест”МЧЖ Самарқанд вилоят филиали томонидан имтиёзли нархда берилади, бошқа зарур қурилиш материалларини тайёрлаб қўйганмиз. Буюртмачи талаби асосида уйни яшаш учун тайёр ҳолда муддатидан олдин топширишни мақсад қилганмиз.\nШунингдек, бу уйларнинг ҳар бирида кўмир ва газга мослаштирилган индивидуал қозонхоналар, алоҳида сув тармоғи, канализация, омборхона ва гараж қурилади. Бир сўз билан айтганда, барча шароити мужассам бўлган бу уйлар қишлоқ жойда шаҳардагидек шароитга эга бўлади.


Lotinchada 13 ноябр 2020, 19:11 Жаҳон\nХитой энг йирик эркин савдо тўғрисидаги шартномани тузади\nХитой ва бошқа 14 та Осиё давлатлари дунёдаги энг йирик эркин савдо тўғрисидаги шартномани тузишади. Томонлар ушбу ҳужжатни 12−15 ноябрь кунлари бўлиб ўтадиган AСЕAН саммитида имзолайдилар. Шартномада Япониядан бошлаб Aвстралия ва Янги Зеландиягача жами 2,2 миллиард аҳолиси бўлган давлатлар иштирок этади. Ушбу битим савдо божларини пасайтириш, товарларнинг келиб чиққан мамлакатини аниқлашнинг ягона қоидаларини кўриб чиқиш, етказиб бериш занжирларини мустаҳкамлаш ва электрон тижорат учун янги қоидаларни тизимлаштиришга қаратилган. — Bloomberg\nҚорабоғнинг Озарбайжонга ўтадиган қисмида яшовчилар ўз уйларига ўт қўйишмоқда\nAрманистон, Озарбайжон ва Россиянинг уч томонлама декларациясига мувофиқ, Озарбайжон томонига ўтказилиши керак бўлган тан олинмаган Тоғли Қорабоғ Республикасининг бир қатор ҳудудлари аҳолиси ўз уйларига ўт қўйишмоқда. Бу ҳолат тўғрисидаги видео ва фотосуратлар ижтимоий тармоқларда пайдо бўлмоқда, унда Лачин, Кельбаджар, Aгдам туманлари аҳолиси ҳудудни тарк этишдан олдин уйларини, дўконларини ва бошқа биноларни ёқиб юборишмоқда. — Интерфакс\nПеруда янги президентнинг инаугурациясига қарши оммавий намойишлар бўлиб ўтмоқда\nПерунинг Лима ва бошқа шаҳарларида минглаб намойишлар бўлиб ўтмоқда. Намойишчилар ҳукуматдан четлатилган Мартин Визкарра ўрнига президет бўлган Мануэль Мерино де Ламага қарши норозиликлар билдиришмоқда. Лиманинг Сан-Мартин марказий майдонидаги намойишда 15 мингдан ортиқ одам иштирок этди. Уларда «Мерино менинг президентим эмас», «Перу, мен сени яхши кўраман, шунинг учун сени ҳимоя қиламан» ёзуви туширилган миллий байроқлар ва плакатлар кўтарилди. Намойишчиларнинг гапларига кўра, давлат раҳбари лавозимини эгаллаган Мерино де Лама халқ томонидан сайланмаган, шунинг учун у халқ вакили бўла олмайди. — Telesur телеканали\nМьянманинг ҳукмрон партияси парламент сайловларида ғалаба қозонди\nМьянмадаги парламент сайловларида давлат маслаҳатчиси ва мамлакат ташқи ишлар вазири Aун Сан Су Чжи раҳбарлигидаги «Демократия учун миллий лига» (ДМЛ) партияси ғолиб бўлди. 13 ноябрь куни эълон қилинган сайлов комиссиясининг натижалари шундан далолат беради. МСК сўзларига кўра, партия мамлакат парламентида зарур бўлган 322 дан ортиқ ўринга эга бўлди. Шу тариқа партия президентни сайлаши ва Мьянманинг навбатдаги ҳукуматини тузиш ҳуқуқига эга бўлди. Сайлов комиссиясининг дастлабки маълумотларига кўра, ДМЛ партияси парламентда 368 ўринни эгаллади, қолган 42 та ўриннинг тақсимоти давом этмоқда. — ТАСС\nКарантиндан воз кечган Швеция иқтисодий муаммога дуч келди\nКоронавируснинг биринчи тўлқини пайтида карантиндан воз кечган Швеция иқтисодий муаммога дуч келди. Мамлакат иқтисодиёти кутилганидан анча паст суръатларда тикланмоқда. Марказий банк (МБ) раҳбарининг сўзларига кўра, коронавирус мамлакат иқтисодиётига расмий ҳисоботларда акс этганидан кўра кўпроқ зарар етказгани маълум бўлди. «Қайта тикланиш учун қанча вақт кераклигини айтиш жуда қийин», — дейди МБ раҳбари. Швециядаги энг йирик банклардан бири бўлган «Skandinaviska Enskilda Banken» нинг бош иқтисодчиси Роберт Бергквист Марказий банк қўшимча рағбатлантиришга боришини тахмин қилди. Хусусан, унинг фикрига кўра, Марказий банк миқдорий юмшатиш дастурини 20 фоизга, яъни 70 миллиард долларга қадар кенгайтиришга мурожаат қилиши мумкин. — Bloomberg\nАҚШнинг Пенсильвания штатида ўн минглаб сайлов бюллетенлари бекор қилинди. Бунга бюллетенларда шахси келтирилган сайловчилар ўзларини тасдиқламагани сабаб бўлмоқда. Бироқ АҚШ оммавий ахборот воситалари бу ҳолат штатдаги сайловлар натижаларига жиддий таъсир кўрсатмаслигига ишонч билдиришмоқда. The Philadelphia Inquirer газетасининг хабар беришича, Пенсильвания апелляция суди почта орқали юборилган овозларни ҳисоблашда амалдаги президент Дональд Трампнинг даъвосини қабул қилди. — Газета.uz


Депутат Ортиқхўжаев ҳақида достон ёзиш мумкинлигини айтди (видео) | Qalampir.uz\nДепутат Ортиқхўжаев ҳақида достон ёзиш мумкинлигини айтди (видео)\nЖамият\t13 Январь 20:16 5642\nБугун, 13 январь куни халқ депутатлари Тошкент шаҳар Кенгашининг биринчи сессияси бўлиб ўтгани, унда Жаҳонгир Ортиқхўжаев номзоди Тошкент шаҳар ҳокимлигига тасдиқлангани ҳақида хабар берган эдик.\nСессияда номзод масаласи депутатлар томонидан ёпиқ эшиклар ортида муҳокама қилинди, сўнг йиғилишда ҳар бир партиядан бир нафар вакил ўз партияси номидан чиқиб якуний фикрларини билдирди. Шунда вакиллардан бири “Адолат” социал-демократик партиясининг Тошкент шаҳар кенгаши депутати Ортиқхўжаев билан биргаликда узоқ вақтдан бери ишлаётгани ва у ҳақида достонлар айтиши мумкинлиги ҳақида гапирди.\n“Бу кишининг фазилатлари жуда ҳам кўп. Мен бир нарсага амин бўлдимки, агарда Тошкент аҳолисининг бирортасида мусибат бўлса, у ўзининг шахсий мусибати деб ҳисоблайди. Бу одамни муҳтарам Президентимиз Шавкат Миромонович тавсия қилганларидан жуда ҳам хурсандмиз.\nБу одам ҳақида жуда ҳам кўп гапириш мумкин. Достонлар қилиб ёзишим мумкин. Менга жуда ҳам кўп чет эллардан одамлар келяпти. Ҳаммаси ҳайрон. Олдинлари келганида булар йўқ эди. Буни ҳаммасини, эртакни ҳаётга тадбиқ этиб бераётган муҳтарам Шавкат Миромоновичга раҳмат. Шаҳарга йўлни очиқ қилиб берган Жаҳонгир акамизга катта раҳмат. Мен ўйлайманки, дунёнинг манаман деган 50 та мегаполисларига кирамиз. Бунинг учун муҳтарам Президентимизнинг, Вазирлар Маҳкамасининг қарорларини ижросини таъминлашга ваъда берамиз”, дейди Тошкент шаҳар кенгаши депутати Таспўлат Матибаев.\nШунингдек, депутат Тошкент шаҳар ҳокимининг ёнида елкама-елка бўлишини, топириқларини бажаришга депутатлар номидан ҳаммани чақириб қолишини айтди. Депутатнинг айтишича, ҳоким ёшларни, халқни юртни севишга тарбиялаётган улуғ инсонлардан биридир.\n“Елкама-елка бўлиб, Жаҳонгир акадек улуғ одам билан бирга ишлаш ҳаммамизга бахт. Бу одам элни, юртни, ёшларни, баркамол авлодни, элим деб юртим деб севишга тарбиялаётган улуғ инсонлардан биридир.\nЖаҳонгир Обидович, биз сизни ёнингизда елкама-елка туриб ишлашга ваъда берамиз. Ҳар бир топшириқларингизни бажаришга, депутатлик корпуси билан қўллаб-қувватлашга шахсан ўзим номимдан, оилам номидан, “Адолат” партияси номидан ҳаммангизни чақириб қоламиз. Биргаликда ёндашишга, қўллаб-қувватлашга, Президентимизнинг ҳар бир топшириғини бажаришга ваъда берамиз”, дейди “Адолат” партияси вакили партия номидан чиқиб сўзлаган нутқида.\nЖаҳонгир Ортиқхўжаев Адолат СДП вакили\n15 Сентябрь 15:12 61191\n16 Сентябрь 15:13 54139\n15 Сентябрь 20:08 50477\n15 Сентябрь 22:20 47696\n16 Сентябрь 23:42 33880


23.07.2019 19:53 0 3596\nФарзандига алимент тўловини ўз вақтида ёки аввалдан тўлаб қўяётгани ҳақида ёзишдан маъноям, мантиқ ҳам йўқ, аслида. Чунки, фавқулодда иш қилингани йўқ, бор-йўғи, ота фарзанди олдидаги мажбурятини бажаряпти, холос. Устига устак, ўша мажбуриятни отанинг зиммасига суд юклаб қўйган, илло ихтиёрий, суд-у ижрочиларни овора қилмай адо этаётгани йўқ.\nШулар ҳақида ўйлар экансан, Мажбурий ижро бюросининг алимент ундириш билан боғлиқ ижро ишлари ҳақида, тўрт энлик бўлсин, бирор хабар ёзмоққа қўл бормайди баъзан. Бироқ, суд қарорига чиққанига қарамай ўз пуштидан бўлган фарзанднинг таъминотидан бўйин товлаётган айримлар эркакларнинг, керак бўлса, суробини тортиб, алимент ундириш осонмас барибир. Алиментчи отани қидириб, топиб, мажбуриятини эслатиб, керакли тушунтириш ишлари олиб бориш учун темирдан асаб керакдай. Шундаям уққан тўловни амалга оширади, уқмаган эса юраверади. Натижада ундайларга нисбатан бошқача ҳуқуқий таъсир чорасини қўллашга мажбур бўлинадики, шунинг ўзиям ғавғо келтириб чиқариши мумкин: нима-нима, фалончини МИБ ходимлари 15 суткага «олиб кириб» қўйибди?! Фарзанди олдидаги мажбуриятини бажармаганга нисбатан охирги чора шу эканини баъзилар тушунса, қани?!\nКогонлик М.Ходиев собиқ рафиқаси фойдасига вояга етмаган фарзанди учун тўрт йилдан буён алимент тўлаб келаётган эди. Ҳар ойда бир ташвиш: тўловни вақтида амалга ошириш керак. М.Ходиев билан МИБнинг Когон шаҳри бўлими ходимлари суҳбатлашиб, айтишдики, ҳар ой овора бўлгунча (имкониятингиз бўлса), бир неча йиллик тўловни биттада амалга ошириб қўйинг, ортиқча ғурбат ҳеч кимга керакмас...\nМ.Ходиев имкониятини чамалаб, сўнг «бир зарбда» тўрт йиллик алимент пулларини олдиндан тўлаб қўйди: жами — 30.018.507 сўм!\nБу бошқа гап. Мана, тўрт йил қулоғинг тинч энди. Сенинггина эмас, МИБчиларнинг ҳам...\nалимент МИБ Когон\nҲодиса 26/01, 22:26\nҲодиса 26/01, 19:52


Ўтган йили ўзбекистонликлар ватанга 1,7 млрд. доллар юборганлар\n18 май 2021, Тошкент вақти: 04:06\nРоссия Федерацияси Марказий Банки маълумотларига кўра, 2007 йилда ўзбекистонликлар ватанга 1,7 млрд. доллар миқдорида (Ўзбекистон ИЯМнинг 8,5 фоизига тенг) пул юборганлар. Бу ҳақда Россияда чоп этилувчи “Ведомости” газетаси хабар қилади.\nНашр маълумотларига кўра, тожикистонликлар ўтган йили ватанга 1,6 млрд. доллар миқдорида (Тожикистон ИЯМнинг 36 фоизига тенг) пул юборганлар.\n“Ведомости” жаҳондаги иқтисодий бўҳрон туфайли Марказий Осиёдан келган мардикорлар ишсиз қолиб, пировардида Россияда жиноятчилик авж олиши мумкинлигидан хавотир билдиради.\nАйни пайтда, Миграцион тадқиқотлар маркази ўтказган тадқиқот натижаларига таянган ҳолда, Россияга келувчилар учун ишсизлик муаммоси хавф солмаслиги ҳам қайд этилади.


Тожикистонда янги ўзбек мактаблари қурилмоқда\nапрел 04, 2011\nСўнгги йилларда ўзбек мактабларида ўқиш истиқболли бўлмагани учун айрим сўғдликлар фарзандларини тожик ёки рус тилида ўқитиладиган мактабларга бермоқдалар.\nСўғд вилоятининг Бобожон Ғафуров туманида бирданига учта ўзбек мактаби қурилиши бошланди.\nМазкур билим масканларини бунёд этиш учун вилоят бюджетидан 420 минг сомоний (қарийб 100 минг АҚШ доллари – таҳр.) ажратилди.\n- Бюджетдан ажратилган маблағ бироз камлиқ қилди. Шунда Қоражингил қишлоғи аҳли ташаббус билан чиқиб, яна 15 минг АҚШ доллари тўплаб, ўз ҳиссасини қўшди. Бу ердаги мактаб қурилиши тез суръатларда олиб борилмоқда ва унинг бир ой ичида ишга туширилиши кўзда тутилган, - дейди Бобожон Ғафуров туман халқ маорифи мудири Насимжон Муродов.\nУнинг сўзларига кўра, қурилаётган мактабларнинг ҳар бири 500 ўқувчига мўлжалланган бўлиб, улар республика президенти кўрсатмаси асосида бунёд этилмоқда.\nАввалроқ Сўғд вилояти фаоллари билан учрашган президент Имомали Раҳмон Тожикистон Ўзбекистон билан дўстликни мустаҳкамлашга, ҳамкорликни ривожлантиришга доим интилгани ва бундан буён ҳам интилажаги ҳақида гапирганди.\n- Сўғд вилояти ўтган асрнинг 20-йилларида Тожикистон ҳудудига қўшилди ва бугун бу ерда ўзбек миллатига мансуб буюк Навойининг ворислари истиқомат қилмоқда. Шу йиллар давомида вилоят аҳолиси қўшни Ўзбекистон аҳолиси билан яхши қўшничилик анъаналари, тожигу ўзбек дўстлик ришталарини мустаҳкамлаб келмоқда. Тожикистон қўшни Ўзбекистон билан дўстликни мустаҳкамлашга, ҳамкорликни ривожлантиришга доим интилган ва интилмоқда. Зеро, тожик ва ўзбек халқлари азал-азалдан қондош ва қардошдир. Ўзбегу тожиклар асрлар давомида ён қўшни - жон қўшни бўлиб яшамоқда. Келажакда ҳам Ўзбекистон билан бўлган иқтисодий ва дўстлик алоқалари мустаҳкамланиб бораверади, - деганди Имомали Раҳмон.\nКузатувчиларнинг айтишларича, мустақилликнинг биринчи йилларида Ўзбекистон ва Тожикистон сиёсий муносабатлари яхши бўлган. Йўллар очик, иқтисодий алоқалар ҳам кўнгилдагидек эди. Лекин орадан йиллар ўтиб, бу икки қўшни давлат муносабатларида совуқлик пайдо бўла бошлади.\nАввалига Ўзбекистон томони исломий жангариларга йул очиб бергани учун Тожикистонни танқид қилди ва тоғли чегара ҳудудларни миналаштириб чиқди.\n1998 йилда тожик исёнчи полковниги Маҳмуд Худойбердиевнинг Сўғд вилоятига бостириб кириши ана шу илиқ муносабатларга якун ясади, деса хам бўлади. Чунки тожик расмийлари Худойбердиев жангариларининг Ўзбекистон худудидан бостириб кирганлиги хақида гапирди. Оқибатда икки мамлакат ўртасида тарихда бўлмаган виза тартиби жорий килинди.\n- Тожикистон президентининг айнан Ўзбекистон билан қўшни вилоятга ташриф буюриши катта аҳамиятга эга. Чунки вилоят аҳолисининг 35фоизини ўзбеклар ташкил қилади. Янги мактаблар қурилишига вилоят бюджетидан маблағ ажратилгани ҳам республикада истиқомат қилаётган ўзбекларга кўрсатилаётган ғамхўрликлардан бири, деб ҳисоблайман. Истардимки, Ўзбекистон президенти Ислом Каримов Имомали Раҳмондан ўрнак олиб, илгариги ҳамкорликни тикласа, чегараларни очиб ташласа, - дейди сўғдлик зиёли Анвар Валиев.\nБобожон Ғафуров туманида яшовчи суҳбатдошимизнинг айтишича, бугунги кунда икки мамлакат томонидан бир-бирига қўйилаётган айбловлар вазиятни юмшатмасдан, баттар таранглаштириб юборяпти.\n- Агар икки мамлакат рахбарлари шахсий амбицияларини унутиб, ўз халқининг тақдирини ўйлайдиган бўлса, гина-адоватларни унутиб, дўстона музокарада барча муаммоларни хал қилиб олишлари лозим. Чунки бу совуқ муносабатлар оқибатида биз - Тожикистонда яшаётган ўзбеклар Ўзбекистоннинг санъати, адабиёти, маданиятидан четда қолиб кетяпмиз, - дейди бу аёл.\nРасмий маълумотларга кўра, Сўғд вилоятида бугунги кунда 352 та ўзбек, ўзбек-тожик ва ўзбек-рус мактаблари фаолият кўрсатмоқда. Бу мактабларда 200 минг нафардан зиёд ўқувчи таҳсил олади.\nШўролар даврида вилоятда ўзбек мактаблари сони мингга яқин эди. Тожикистон мустақилликка эришганидан кейин ўзбек мактабларида ўқиш истиқболсиз бўлиб қолгани сабабли одамлар фарзандларини бу мактаблардан олиб тожик ёки рус синфларига бера бошлаганлар. Боз устига, маош камлиги сабаб ўқитувчилар ўзбек мактабларини ташлаб кетмоқдалар. Бироқ айни муаммо тожик мактаблари учун ҳам хосдир.\nТеррорчиликда айбланаëтган Сайфулла Соиповга ўлим жазоси берилиши мумкин\nМугабе истеъфога кетганидан халқ хурсанд


Вакциналар ва ҳомиладорлик асоссиз даъволар нималардан иборат Мутахассислар жавоби 11-08-2021, 18:26 | Zamin.uz\nВакциналар ва ҳомиладорлик: асоссиз даъволар нималардан иборат? Мутахассислар жавоби\nCovid-19 вакциналари ҳомиладорликка зарар етказади ва ҳомиланинг тушишига олиб келади, деган асоссиз ва ёлғон даъволар ҳар қанча илмий далилларга қарамай, интернетда тарқалишда давом этмоқда.\nШифокорлар аввалбошда ҳомиладорлик пайтидаги коронавирусга қарши эмлаш масаласига нисбатан эҳтиёткорроқ тарзда ёндашиб, вакцина олмай туришни тавсия қилишганди.\nАммо ҳозирда хавфсизлик бўйича жуда кўп маълумотлар қўлга киритилгани сабабли бу борада берилган маслаҳат ўзгарди. Эндиликда вакцина ҳомиладор аёлларга фаол тарғиб қилинмоқда. Чунки коронавирусни юқтириб олиш ҳомиладорликни хавф остига қўйиши мумкин.\nBBC нашри ҳомиладорлик ва коронавирусга қарши эмлашлар ҳақидаги асоссиз даъволар ва уларнинг нима учун ёлғон эканлиги ҳақидаги далилларни кўриб чиқди.\n«Вакцина тухумдонларда тўпланади» – ёлғон!\nБу назария Японияда ўтказилган бир тадқиқотни нотўғри талқин қилиш туфайли келиб чиққан.\nУшбу тадқиқотда сичқонларга одамларга қараганда анча юқори эмлаш дозаси юборилади (1 минг 333 марта кўп).\nИнъекциядан 48 соат ўтгач, сичқонларнинг тухумдонида умумий дозанинг атиги 0,1 фоизи кузатилади.\nУмумий миқдорнинг 53 фоизи бир соатдан кейин, 25 фоизи эса 48 соатдан кейин инъекция жойида аниқланади (Одамларнинг қўлида).\nВакцина тўпланган навбатдаги жой эса қондаги чиқиндиларни тозалашга ёрдам берувчи орган – жигардир. 48 соатдан кейин умумий вакцина миқдорининг 16 фоизи жигарда пайдо бўлгани кузатилади.\nЮқоридаги янглиш иддаони қўллаб-қувватлайдиганлар эса тухумдонларда топилган ёғ миқдори ҳақида гапиришади.\nЭмлашдан 48 соат ўтгач, тухумдонларда ёғ миқдори ошган, чунки вакцина таркиби инъекция жойидан тана бўйлаб кўчган.\nАммо энг муҳими, тухумдонлардан топилган бу миқдор вируснинг генетик материалини ўз ичига олганига оид ҳеч қандай далил йўқ.\nНотўғри иддаони илгари сурганлар гарчи тадқиқот билан боғлиқ маълумотлар интернетда очиқ бўлса ҳам, у «сиздирилган» деб даъво қилишди.\n«Кузатув маълумотлари шуни кўрсатадики, вакциналар ҳомиланинг тушишига олиб келади» – ёлғон!\nБаъзи хабарларда Буюк Британия ва АҚШдаги вакциналарни кузатиб бориш маълумотлар базаларида ҳомиланинг тушиш ҳолатлари қайд этилгани таъкидланади.\nЭмланган ҳар бир инсон ушбу кузатув тизимларида эмлашдан сўнг бошдан кечирган аломатлар ёки ўз соғлиғига оид бошқа маълумотларни қолдириши мумкин. Аммо эмланганларнинг ҳаммаси ҳам бу ҳақда хабар қолдирмайди. Шу маънода, бу ихтиёрийлик асосида яратилган маълумотлар базасидир.\nДарҳақиқат, маълумот базаларида ҳомила тушиши билан боғлиқ хабарлар мавжуд. Бироқ унутмаслик керакки, ҳомила тушиб қолиши, аслида, кенг тарқалган ҳолатлардан биридир. Бироқ бу – эмлаш туфайли ҳомиланинг тушиб қолиши содир бўлади, дегани эмас.\nБу борада ўтказилган бир тадқиқотда эмланганлар орасидаги ҳомила тушиш даражаси умумий аҳоли орасида кутилаётган тушиш даражасига – 12,5 фоизга мос экани ҳақидаги хулосага келинди.\nЛондон Империал коллежи репродуктив иммунологи, доктор Виктория Мейлнинг айтишича, ушбу кузатув тизимлари вакциналарнинг кам учрайдиган ён таъсирини аниқлаш учун жуда қўл келади.\nАгар сиз тўсатдан эмланган одамларда ғайриоддий аломатларни кўра бошласангиз, билингки, бу хавфли белгидир. Аммо ҳайз кўриш даврининг ўзгариши, ҳомила тушишлари ва юрак муаммолари каби аҳоли орасида кенг учрайдиган ҳолатларни кузатишда кузатув тизимлари унчалик яхши иш бермайди. Маълумотлар бундай ҳолатларга дуч келинса, ваҳима қилмаслик керак, чунки вакцина олган ёки олмаган одамлар ҳам бу каби соғлиқ билан боғлиқ муаммоларга дуч келиши мумкин.\nБашарти эмланган инсонларда эмланмаган одамларга қараганда ҳомила тушиш ҳолати кўп бўлса, мазкур маълумот бу борадаги сириштирувлар бошланишига йўл очиши мумкин. Лекин ҳолат бундай эмас.\nБаъзи одамлар маълумотлар базаларида Covid-19 вакцинаси бўйича ўз фикрларини билдирганлар сони бошқа вакциналар ва дори-дармонлар ҳақидаги билдиришномаларга қараганда анча кўп эканига эътибор қаратишмоқда ва бу Covid-19 вакцинасининг хавфсизлиги пастлигини иддао қилиш учун ишлатилмоқда. Маълумотлар базасидаги фикр ва билдиришномалар сонининг ортиши, аслида, аҳолининг катта қисми эмлангани билан боғлиқ.\n«Вакциналар йўлдошга ҳужум қилиши мумкин» – далил йўқ!\nИлмий тадқиқотчи Майкл Йидоннинг тақдимотида Pfızer ва Moderna вакциналарида топилган коронавируснинг бош оқсили йўлдошнинг шаклланишида рол ўйнайдиган syncytin-1 оқсилига ўхшашлиги даъво қилинди.\nЙидоннинг тахминича, вирусга қарши антитаналар ривожланиб бораётган ҳомилага ҳужум қилиши мумкин.\nБаъзи экспертларнинг фикрига кўра, айни шу тахмин Covid-19 вакциналари туғилишга зарар етказиши мумкин, деган фикрнинг манбайидир.\nАслида, syncytin-1 ва коронавируснинг бош оқсили ҳар қандай икки тасодифий оқсилдай ўхшаш. Агар тана шу қадар осон «қоришиб» кетганда эди, ҳар сафар инфекцияга чалинганда ва антитаналар ишлаб чиққанда вужуд ўз органларига ҳужум қилиш хавфи остида қолган бўларди.\nАммо Йидон назариясини рад этишга ёрдам берадиган далиллар тўпланди. Ўзи ҳис қилган хавотирларга жавоб беришни истаган америкалик акушер, доктор Рэнди Моррис ЭКО қилинган беморларни эмлаш ҳомиладорликнинг муваффақиятли кечишига таъсир қилиш-қилмаслигини ўрганиш мақсадида тадқиқот ўтказди.\nМорриснинг тадқиқоти натижасига кўра, эмланган, эмланмаган ва илгари вирус юқтириб олган 143 нафар кишининг муваффақиятли эмбрион имплантациясига эга бўлиши ва ҳомиладорликни давом эттириш имкониятлари тенг экани маълум бўлди.\nАлбатта, 143 кишилик экспериментал гуруҳга тегишли бўлган тадқиқот кичик тадқиқотдир. Аммо мазкур тадқиқот бошқа кўплаб далилларни тўлдиришга хизмат қилади. Агар юқоридаги даъво рост бўлганда эди, шундай ҳажмдаги тадқиқотда ҳам бу иддао намоён бўлишини кутиш мумкин бўларди.\nДоктор Морриснинг сўзларига кўра, бу ваҳимани тарқатган одамлар эмлашдан олинган антитаналар туғилишга зарар етказар экан, табиий равишда пайдо бўлган антитаналар нима учун зарар етказмаслигини тушунтиришмаган.\nМуаммо шундаки, олимлар бу даъволарга қарши инсонларга тасалли берувчи далилларни топишга ҳаракат қилаётган бир пайтда фитна назариячилари ҳар сафар янги бир даъво билан чиқишмоқда.\nХудди доктор Моррис айтгани каби: «Муайян фитна назариясининг ўзига хос хусусияти шундаки, у рад этилган пайт сиз бошқа бир даъвога эътибор қаратасиз». “Замин” янгиликларини “Youtube”да кузатиб боринг\nЯнгиликлар » Жамият » Вакциналар ва ҳомиладорлик: асоссиз даъволар нималардан иборат? Мутахассислар жавоби


Шавкат Мирзиёев Юнусободдаги “Бодомзор” метро бекатидан янги “Туркистон” метро бекатигача поездда борди (+фото) — Review.uz\nШавкат Мирзиёев Юнусободдаги “Бодомзор” метро бекатидан янги “Туркистон” метро бекатигача поездда борди (+фото)\nТошкент метрополитенидан кунига 240 минг йўловчи фойдаланади. Жами 21 километрдан иборат учта янги - Юнусобод, Сергели ва Қўйлиқ йўналишлари қурилиши натижасида яна 150 мингдан зиёд киши қамраб олиниши режалаштирилган.\nЎзбекистон Республикаси Президенти Шавкат Мирзиёев давлат ва жамоат ташкилотлари вакиллари, меҳнат фахрийлари ҳамроҳлигида Тошкент шаҳридаги бунёдкорлик билан танишмоқда. Янги транспорт объектлари, йўллар, корхоналар ишга туширилиши кутилмоқда. Биринчи манзил Тошкент метрополитенининг Юнусобод йўналиши бўлди. Давлатимиз раҳбари “Бодомзор” бекатидан янги “Туркистон” бекатигача поездда бориб, амалга оширилган ишларни кўздан кечирди.


Душанбе янги темир йўл билан Ўзбекистонга коммуникацион қарамликдан қутулганини айтмоқда\nТожикистонда пойтахт Душанбени мамлакат жануби билан боғловчи темир йўл фойдаланишга топширилди. Тожик расмийлари бу йўл қурилиши ортидан республика Ўзбекистонга коммуникацион қарамликдан қутулишини таъкидламоқдалар.\nДушанбе-Қўрғонтепа-Кўлоб йўналиши бўйлаб 24 август куни йўлга чиққан поездда зиёлилар ва ёшлар ташкилоти фаолларига Тожикистон президенти Имомали Раҳмоннинг ўзи ҳамроҳлик қилди.\nПрезидент матбуот хизматининг маълум қилишича, Имомали Раҳмон ҳамроҳларига бу темир йўлнинг очилишини барча тожикистонликлар, айниқса Хатлон вилоятида яшайдиган ватандошлар учун тарихий кун бўлганини айтган.\nТожик расмийлари бу йўл очилиши Хатлон вилоятини коммуникацион ва иқтисодий маҳдудликдан қутқаришига аминлар. 2011 йили Ўзбекистон портлаш содир бўлгани иддаоси билан Ғалаба-Амузанг темир йўл участкасини бузиб ташлаганидан кейин Тожикистон жануби мол ташишда муаммоларга дуч кела бошлаган. Йўл бузилиши ортидан Хатлонда хориждан келаётган товарлар нархлари бир неча баробар ошиб кетган.\nЙўл ёпилганидан ярим йил ўтгач, Хатлон вилояти расмийлари фақат божхона йиғимлари ҳисобидан минтақа иқтисодига 45 миллион доллар миқдорида зарар етганини билдириб чиққанди.\n2012 йили Тожикистон ҳукумати Хатлон вилоятини мамлакат маркази билан боғлайдиган темир йўл қуриш ҳақида қарор қабул қилган.\nЭндиликда бу йўлдан ҳам юк ташиш, ҳам йўловчи ташишда фойдаланилиши айтилмоқда.\nДушанбе-Қўрғонтепа-Кўлоб темир йўлидаги тунеллардан бири.\n“Тожикистон темир йўллари” раҳбарияти янги йўл қурилиши ортидан тожикистонликларнинг йўли қисқарганини, агар аввал Душанбе-Қўрғонтепа йўли 432 километрни ташкил қилган бўлса, ҳозир бу йўл 119 километрга қисқарганини урғулаяпти.\nБир йил муқаддам мазкур йўналишда темир йўл тунеллари қурилиши бошланиши муносабати билан ўтказилган маросимда Тожикистон президенти Имомали Раҳмон йўл фойдаланишга топширилгач, пойтахтдан жанубга мол етказиш таннархи тўрт баробарга арзонлашиши ҳақида гапирганди.\nХалқаро анжуманларда Марказий Осиё расмийлари минтақавий интеграция ҳақида кўп гапирсалар-да, амалда бунинг аксини кўриш мумкин.\nДейлик, Қамчиқ довони орқали ўтган ва Ўзбекистон мустақиллигининг 25 йиллигига совға сифатида яқинда очилган “Ангрен-Поп” темир йўли аслида Тожикистонга қарамликдан қутулиш мақсадида қурилганини ўзбек расмийлари яшираётганлари ҳам йўқ.\nҚатнов тўхтатилганини ўша пайтда расмий Тошкент йўловчилар сонининг қисқаргани ва Ўзбекистон вагонлари Тожикистонда талон-тарож этилаётгани билан изоҳлаганди.\nҚамчиқ довони орқали Тошкент-Андижон йўналиши бўйлаб йўловчи поезди 27 августдан юра бошлаши кутилмоқда.


Бош прокуратурада раҳбарлик лавозимларига тайинловлар амалга...\n03.07.2019 18:11 0 5078\nЎзбекистон Республикаси Бош прокуратурасида бир қатор тайинловлар амалга оширилди. Бу ҳақда Бош прокуратура матбуот хизмати хабар берди.\nБойтемиров Нодирбек Нуъманович\nЎзбекистон Республикаси Бош прокурорининг буйруғига асосан Бойтемиров Нодирбек Нуъманович Ўзбекистон Республикаси Бош прокуратураси Ички хавфсизликни таъминлаш бошқармаси бошлиғи лавозимига тайинланди.\nНазаров Содиқжон Рахимович\nРахимов Шавкатжон Жўраевич\nЎзбекистон Республикаси Бош прокурорининг буйруғига асосан Рахимов Шавкатжон Жўраевич Ўзбекистон Республикаси Бош прокуратураси Қишлоқ хўжалиги соҳасида қонунчилик ижроси устидан назорат бошқармаси бошлиғи лавозимига тайинланди.\nБердиалиев Содикжон Алижонович\nЎзбекистон Республикаси Бош прокурорининг буйруғига асосан Бердиалиев Содикжон Алижонович Ўзбекистон Республикаси Бош прокуратураси Ички ишлар органларида қонунчилик ижроси устидан назорат бошқармаси бошлиғи лавозимига тайинланди.\nБош прокуратура тайинловлар\nЖамият 04/07, 09:29


Уйига янги чақалоқ келган хонадонларнинг кўпида шундай ҳолат юзага келади, десак, янглиш бўлмайди. Оиланинг янги аъзоси акаси ёки опасининг ғашланишига, йиғиcи кўпайишига сабаб бўлади. Катта фарзанднинг ҳали эркалик даври тугамасдан бу шоҳсупадан тушиб қолиши унга алам қилмайди, дейсизми? Бунга ота-оналарнинг эътиборсизлиги сабабдир балки? Гўдак уч ёшгача ҳамма нарсани фақат ўзиники деб билади. Унда «мен» тушунчаси жуда яхши ривожланган бўлади. Уч ёшдан сўнг эса у атрофга бошқача назар ташлаб, ҳаётга ўзини мослаштириб боради. Бироқ катталар буни инобатга олмайди.\n— Ҳамманинг эътибори укаси ёки синглисига қаратилганини ҳис қилган боланинг психологиясида катта ўзгаришлар бўлади, — дейди «Ёшлар ишонч маркази» маслаҳатчи психологи Дилдора АКРОМОВА. — У энди бўлинаётган меҳрни ўзига жалб қилиш учун ҳар хил қилиқларни ўйлаб топа бошлайди. Баъзан мен энди уларга керак эмасман, деб хавфли нарсалардан ҳам тап тортмаслиги мумкин. Буларнинг барчаси ўзи истаганидек меҳрнинг, унга ажратилган вақтнинг йўқлигидан келиб чиқади. Шундай маҳалда атрофдагиларнинг ва айниқса, она эътиборининг аҳамияти катта.\nҲомила пайдо бўлган кундан бошлаб онанинг масъулияти ортади. У икки фарзандга тенг муносабатда бўлишни мана шу даврдан бошлаши керак. «Бир ўзинг зерикиб кетмадингми, сенга ука олиб келиб берсам, дўст бўласизлар, бирга ўйнайсизлар», деб уни укали бўлишга қизиқтириш керак.\nБаъзи болалар айнан овқатланиш пайтида хархаша қилади. Бу онанинг укасини овқатлантираётганидан ғашланиш оқибати. Сабабсиз йиғлаган болага ҳеч қачон қаттиқ гапириш керак эмас. «Уканг ҳали кичкина, у ҳали юролмайди, овқатини ҳам ўзи ичолмайди. Сен эса катта, полвон боласан. Овқатингни ўзинг ича оласан», деб унга ётиғи билан тушунтириш керак.\nБаъзи оналар боланинг инжиқликларини кўтара олмай, унга кўпол муносабатда бўлади. Бу унга акс таъсир қилади ва қизғаниш баттар авж олади. Болада укасига нисбатан меҳр уйғота олиш лозим. Уларни бир-бирига меҳрибон қилиб тарбиялаш керак. Кичик фарзанд туғилганда каттасини четлаштириб қўйиш унинг келажагига ҳам таъсир этиши мумкин. Шунинг учун онадан кўпроқ эътиборли бўлиш талаб этилади.


Фикр 29 ноябр 2021 592\nЯна саноқли кунлардан кейин Бош қомусимизнинг қабул қилинган кунни нишонлаймиз.\nАнъанага кўра ҳар йили бу қутлуғ сана катта тантана билан ўтади. Жойларда аҳоли билан учрашувлар, турли жамоат ва давлат ташкилотлари билан байрам тадбирларида Бош қомусимиз ҳақида тўлиб-тошиб гапирамиз.\nШу ўринда савол туғилади. Хўш нега Конституция қабул қилинганлигини бунчалик катта шодиёна билан нишонлаймиз? Бу сананинг ҳаётимиздаги ўрни қанчалик муҳим?\nМулоҳаза қилиб кўрсак, ҳар қандай соҳа ривожи учун аввало, тартиб-интизом, қонун ва қоидаларга риоя қилиш талаб этилади. Бу энг оддий ва ўта муҳим талаблардан биридир. Барча қонун ва қонун ости ҳужжатлар бевосита Конститутциямизга уйғун бўлишини инобатга олсак, бу санани ҳар қанча нишонласак оз эканлиги аён бўлади.\nҚолаверса, биз шарқ халқлар бир-биримизга қардош миллат ҳисобланамиз. Яна бир тарафдан Марказий Осиё давлатлари кўп миллатли давлатлардир. Шундан келиб чиқиб айтганда мамлакатимиз ва унга қўшни давлатлар учун энг долзарб масала – тенглик, эркинлик, биродарлик, халқлар ва миллатлараро дўстлик бўлиб қолаверади. Конституциямиз ана шундай умуминсоний ғояларга уйғунликда ишлаб чиқилган экан, демак Бош қомусимиз маънавий ва маърифий ҳаётимизни ёритиб боришдаги ўрнини бошқа ҳеч бир ҳужжат боса олмайди.\nАслида ҳар бир мамлакатнинг тинч ва барқарорлиги унинг Бош қомуси билан чамбарчас боғлиқ. Замонавий демократияси билан ўзини кўз-кўз қилаётган исталган бир давлатни олиб кўринг. Тинчлик ва осойишталик, фуқароларнинг ҳақ-ҳуқуқларининг таъминланганлиги, миллатлараро ҳамжиҳатлик муҳитини мустаҳкамланганлиги улардаги Конституцияга бориб тақалади. Лўнда айтганда ҳар қандай давлатда умуминсоний ғояларнинг кенг тарқалиши, устувор бўлиши уларни Конституцияда акс этганига боғлиқ.\nДемак, Конституциямизда умуминсоний ғоялар акс этган экан, юртимизнинг ривожланган давлатлар қаторига кириб, халқимиз фаровонлигини янада ошиб боришининг ҳуқуқий жиҳатдан кафолатланганлигидан далолат. Шу билан биргаликда тенглик, эркинлик, биродарлик ва миллатлараро дўстлик аслида халқимизга хос фазилатдир.\nБош қомусимизда инсон, унинг ҳаёти, эркинлиги, шаъни, қадр-қиммати ва бошқа дахлсиз ҳуқуқлари олий қадрият даражасига кўтарилиб, барча миллат ва элатларнинг тиллари, урф-одатлари, анъаналари ҳурмат қилиниши белгилаб қўйилгани, шубҳасиз маънавий ва маърифий ҳаётимиз йўлини ойдинлаштириб бораверади. Чунки, Бош қомусимиз ҳаёт ҳақиқатларига, халқимиз турмуш тарзига, орзу-умидларига тўла мос келади. Бу эса давлатимизнинг жаҳон ҳамжамиятида ўз тараққиёт йўли ва муносиб ўрни борлигини англатади.\nКонституциямиз ҳақида гап кетса, унинг 12-моддасида доим ёдимга тушади: «Ўзбекистон Республикасида ижтимоий ҳаёт сиёсий институтлар, мафкуралар ва фикрларнинг хилма-хиллиги асосида ривожланади. Ҳеч қайси мафкура давлат мафкураси сифатида ўрнатилиши мумкин эмас», деб белгилаб қўйилганини эслаш мақсадга мувофиқдир!»\nХулоса қилиб айтганда, Конституциямизда белгилаб берилган устувор тамойиллар ҳаётимизни тубдан ўзгартириб, тинчлик ва барқарорлигимизнинг муҳим кафолати бўлиб келмоқда. Муҳими, жаҳон ҳамжамияти олдида давлатимиз обрў-эътибори янада ошиб бормоқда.\nПаркент тумани прокурори.